"Энди ҳаммаси аралашиб кетди": совуқ қутбда қандай қилиб омон қолишмоқда\n13:43 06 Апрел 2020\n19:22 18.02.2020 Ҳавола олиш\nТомтор - қорли Ёқут кенгликларининг ўрталарида йўқолган кичкина қишлоқ. Бир нечта музейлар, клуб, спорт зали, мактаб, касалхона, маъмурият, дўконлар – кўринишидан, айтарлик ҳеч нарса йўқ, аммо бу ерда туристик гуруҳлар кўпайиб бормоқда.\nМария Семенова. Томтор - қорли Ёқут кенгликларининг ўрталарида йўқолган кичкина қишлоқ. Бир нечта музейлар, клуб, спорт зали, мактаб, касалхона, маъмурият, дўконлар – кўринишидан, айтарлик ҳеч нарса йўқ, аммо бу ерда туристик гуруҳлар кўпайиб бормоқда. Гап шундаки, бу сайёрамизнинг одам яшайдиган энг совуқ жойларидан бири. Меҳмонлар "Якут салюти" дан завқланадилар - қайноқ сувнинг томчилари сочилиши билан музлайди - минус 60 да иссиқ булоқлар туфайли музламайдиган дарёда чўмилишади, маҳаллий аҳоли печкаларни иситадилар, от гўшти ейишади, шунингдек, от ва буғу етиштириш билан шуғулланишади. Улар совуқлик қутбида қандай яшаши ҳақида - РИА Новости материалида.\nЯкутскдан Томторгача 900 километр – рульда бир кун. Йўлнинг асосий қисми Оймякон улусининг маркази бўлган Уст-Нера қишлоғидан Саха республикасидан Магаданга ўтадиган федерал магистрал орқали ўтади. Аммо Томторгача бўлган сўнгги 150 километрни "маҳаллий аҳамиятга эга" бузилган йўлдан босиб ўтиш керак – қишда ҳамма нарса тартибли, аммо баҳорда у бузилади. "Тўғри, сиз УАЗда етиб олишингиз мумкин", - деб маҳаллийлар мавсумлар алмашинишидаги транспорт ҳаракатини қисқагина тасвирлайди. Бироқ, иссиқ ойларда Томторга самолёт учади - авиачиптанинг нархи 13 мингдан ошади, машинада икки баравар арзон тушади, шунинг учун ҳаво қатнови унчалик кенг тарқалмаган.\n"Якутскгача жуда яхши йўл бор, таксилар юради. Тузик, ҳамма бунга одатланиб қолган", дейди пенсионер Валентина Прокопьева. Аммо кейин у қўшимча қилади: "Баҳорда қийинми ёки ёзда. Қор эриганда, йўллар доимо ёмон - сув, лой, кўлмаклар". Бутун умрини Томторда ўтказган кекса якут аёлни, йўлни ёмонлиги билан ажаблантириб бўлмайди.\nАгар Томтор аҳолиси "совуқ" дейишса, улар дераза ташқарисида минус олтмиш ҳароратини назарда тутадилар. Россиянинг марказий қисми учун ҳалокатли минус қирқ, бу ерда совуқ деб ҳисобланмайди.\n"Агар иссиқ бўлса ёмон - биз бошқасига ўрганиб қолганмиз. Минус қирқ - бу биз учун оддий, баҳор келди деб ҳисоблаймиз. Биз кичик ёшимиздан шундай яшаяпмиз. Минус олтмиш совуқ бўлганида ташқарига деярли чиқмаймиз", - дейди Валентина Прокопьева.\nТомтор марказида уйларнинг аксарияти марказий иситиш тизимига уланган, чеккадаги уйлар кунига икки-уч марта печка иситишади.\n"Биз ўтин сотиб оламиз, бир машинаси нарҳи 12 минг. Қиш учун икки машина керак, яъни иситишга 24 минг кетади. Бошқа одамларнинг уйлари каттароқ, улар жуда кўп ўтин сотиб олишади", - деди Прокопьева.\n"Энди барчани марказий иситиш тизимига улашмоқчи, қишлоқ атрофида ўтин қолмади", - дея қўшимча қилади Василий Иванов.\nМаҳаллий аҳоли ўзларининг ҳолатида ўзига хос бирон бир нарсани кўрмайдилар: "Биз бошқалар каби яшаймиз". "Мен учун бу ерда ҳеч қандай ғайриоддий нарса йўқ: ҳамма нарса шундай бўлиши керак. Жуда совуқда ва бориш қийин бўлган қишлоқда яшаётганимиз учун сайёҳлар келиб ҳайратланган сайёҳлар бор", дейди Томторлик аёл (исм ўзгартирилган) Инна Гладышева.\nАммо, албатта, ҳар сафар совуққа тайёргарлик кўриш керак: Якутияда, айниқса Томторда, бу одатий процедура - баҳорда деразаларни ювишдай керак.\n"Автомобилларда - икки қаватли ойналар, салонда қўшимча печка. Двигатель пенофол ёки бошқа зич материал билан изоляция қилинади. Қишда, двигател ўчирилмайди, кўпи билан ўн дақиқага, ундан ўтиб кетса - Худо сақласин. Гаражларга талаб бор, аммо уларни кун бўйи иситиш керак. Биз асосан мўйнали пўстинлар, баланд амирконли этиклар киямиз. Ёшлар қишни пуховикларда ўтказади ", - дейди Гладышева ўз тафсилотлари билан бўлишиб.\nАмерикада аёзли қиш: - 53 даражали ҳаво ҳарорати кутилмоқда\nВасилий Ивановнинг таъкидлашича, қишлар юмшоқроқ бўлиб қолди: "Сўнгги уч-тўрт йил ичида янада илиқроқ бўляпти. Илгари, уч ойлаб – минус олтмиш".\n"Биз табиат билан дўстмиз"\nНафақаҳўр Валентина Прокопьева Оймякон улусида туғилган. У тўққизинчи синфда ўқиётганида Томторга кўчиб ўтди. У мактабни тугатди, турмушга чиқди, фарзандлар тарбиялади. Энди унинг қизи шаҳарда яшайди ва Валентинадан невараларини боқиш учун кўчиб ўтишни сўради. Аёл изҳор этишича у ўз қишлоғини соғинади, чунки одатдаги жойлардан узоқда, ҳатто сув ҳам бошқача - "тўйимсиз".\nТомторнинг диққатга сазовор туристик маконларидан бири - музсиз дарёлар. Учигача қиров қопланган дарахтлар билан қор босган қирғоқлар фарқи ажабланарли. Айнан шунинг учун кўплаб сайёҳлар учун дастурнинг мажбурий қисми дарёда сузишдир.\n"Ер остидаги булоқлар уриб турипти, шунинг учун бу ерда дарёлар музламайди. Сув икки-уч даража илиқ, термал эмас. Чўмилаётган одамлар орасида маҳаллийлар ҳам бор, аммо улар оз. Кўпинча бу сайёҳлар учун", - дейди Иванов. Аммо бундай завқни ҳамма ҳам маъқуллайвермайди.\n"Меҳмонлар келиб, чўмилишганда, менга кўп ҳам ёқмайди. Бизда тоза сув, сув жуда шаффоф, тагидаги тошлар кўриниб туради. Биз дарёдан ичамиз, табиат бизга берган нарсаларни қадрлаймиз. Биз у ерда чўмилмаймиз, ҳатто Чўқинтиришда ҳам. Шаҳарда сув ичсам ҳудди бўшлиқни ичгандексиз, ўзимизнинг сувдан бир кружка ичсам жуда яхши", - дейди Прокопьева.\nҚиш кечаси: россиялик спортчининг либоси яна ҳаммани ҳайратда қолдирди - видео\nУзоқ вақт давомида цивилизациядан деярли узилиб қолган қишлоқда ўз анъаналари ривожланди.\n"Кечқурунлари бақирмаймиз, биз табиат билан дўстмиз. Сайёҳлар келиб бақирадилар:" Мен Оймякондаман, бу совуқлик қутби ва бу ерда чўмилиш керак!" Улар кетишганидан кейин улар билан албатта нимадир юз беради. Биз бунақа мақтанишдан қўрқамиз ва ўзимизни тинч тутамиз. Сайёҳлардан ҳеч қандай фойда йўқ - мен улардан қишлоқ учун бирон фойда келтиришларини хоҳлайман ва улар келганида худди бу ерда ҳамма нарса улар учун бўлганидек", - дея норози Валентина.\nКўпчилик маҳаллий аҳоли от етиштириш билан шуғулланади. Отлар асосан озиқ-овқат учун етиштирилади. Якутияда ўзига хос зот бор – бўйи паст отлар ҳатто қишда ҳам ўзларини озиқ-овқат билан таъминлайдилар, улар қордан ўтларни топиб ейишлари мумкин.\n"Биз асосан маҳаллий маҳсулотларни истеъмол қилмоқдамиз: от гўшти, буғу гўшти, балиқ. Ҳамма нарса юқори калорияли, ёғли, бу совуқларда вегетарианлар омон қололмайди, кўп оқсил истеъмол қилиш керак. Дўконларда - қимматчилик, картошканинг килоси 75 рубль. Иссиқхоналарда ва парникларда бир нарсалар етиштиршга уринаётган шинавандалар бор, лекин бу жуда машаққатли иш, ёзда кечаси билан уни иситиб чиқиш керак ", - деб Василий Иванов тафсилотларга тўхталиб ўтди.\nЁз меваси - қиш хазинаси\n"Назорат кучаймоқда, лекин фойда йўқ"\nВасилининг сўзларига кўра, аҳолининг кўп қисми "яйлов махсулотлари билан озиқланади" - ов ва балиқ овлаш. "Улар буғу, ёввойи кийик, қуён, ўрдакни овлашади - бу ҳаракатланадиган ва калория берадиган барча нарсалар. Эндиликда квоталар жорий қилинди: кунига ўнта балиқ, шунда икки тўрдан кўп бўлмаган холда,ундан кейин улар рўйхатдан ўтказиш керак, маркировка қилиш керак. Бу мутлақо бемаънилик. Назорат кучаймоқда, аммо бундан фойда йўқ. Туманлар марказида артеллар ишлайди - улар Москвада рўйхатдан ўтган ва солиқларни ўша ерда тўлашади, минтақада ҳеч нарса қолмайди", - дея шикоят қилади Василий.\nУнинг ўзи бир неча йил олдин Якутскга кўчиб кетган, аммо Томтор билан алоқани узмайди – у ерда қариндошлар қолишган. "Мен оиламни боқишим керак, аммо қишлоқда иш йўқ, ободонлаштирилмаган, совуқ", - деб тушунтиради у. "Совет Иттифоқи даврида яхши таъминланган эди, энди ҳамма нарса ёмонлашди. Мактаб, касалхона, уй-жой коммунал хизмати - шу асосий иш жойлари қолди. Мен Томторда пилорамачи-уста, от боқувчи, ўт ёқувчи - иш мавжуд бўлган ҳар жойда."\nРоссияда қиш гашти\nАммо Томтор шаҳрида яшовчи Инна Гладышева эса таъкидлайди: ҳамма нарса унчалик ёмон эмас. "Иш бор. Айни пайтда якка тартибдаги тадбиркорлик (транспорт хизматлари, дўконлар, меҳмонхоналар, туризм) ва от етиштириш яхши ривожланмоқда. Янги мактаб пайдо бўлди, болалар боғчаси, кутубхона, клуб, спорт зали, концертлар, танловлар бўлиб туради", - дейди у.\nМаҳаллий аҳоли Якутия учун одатий бўлган буғу чорвачилиги билан ҳам шуғуллананишади: ишчиларни жалб қиладиган бригадалар ва наслли ҳудудларда ўтлаётган шахсий подалар ҳам мавжуд.\n"Иссиқ жойларга бормайман"\nМаҳаллий одамлар қишлоқни камдан-кам ҳолларда тарк этишади: тиббий ёрдам ёки таътилга, шаҳарга кўчиб ўтган қариндошларини зиёрат қилиш учун.\n"Ёзда имконияти борлар денгизга борадилар", дейди Василий Иванов. Бироқ, ҳар ким ҳам бундай таътил учун маблағ топа олмайди.\nЎзбекистонга Волгабўйи ҳудудларидан совуқ ва нам ҳаво кириб келади\n"Таътилни одатда ҳамма Якутскда ўтказади, камдан-кам ҳолларда чет элга кетишади - бу жуда қиммат. Мен 2018 йилда Ветнамда бўлганман ва биздан тўғридан-тўғри рейс бўлгани учун бизга омад кулиб парвозимиз осон бўлган", - Гладышева қўшади.\nТомторда касалхона мавжуд бўлса-да, аҳоли кўпинча тиббий ёрдам учун туман маркази Усть-Нерага бориши керак. Якутскдан анча яқинроқ, аммо масофа барибир катта - деярли 500 километр.\n"Бу ерда шифохона бор, аммо бу фақат биринчи тиббий ёрдам учун. Агар асоратлар чиқса, туман марказига бориш керак – бир томонга саккиздан ўн икки соатгача", - дея таъкидлайди Инна. Ва барибир туриб оляпти: "Мен иссиқ жойга кўчмасдим. Менга бу ерда ҳамма нарса тўғри келади."\nҚозоғистонда карантин туфайли эркак ва аёллар сочини “кал” қилиб олмоқда. Мамлакат бўйлаб сартарошхоналар ишламаяпти.\n13:40 "Азалий орзу": Қозоғистонда эркак ва аёллар сочини “кал”га олмоқда - фото


Ҳайдовчининг ҳоким маслаҳатчиси этиб тайинланишига расмий...\nОҳангарон тумани ҳокимининг фармойиши билан ҳокимлик ҳайдовчиси вазифасида ишлаб келган ходимнинг бош мутахассис вазифасига тайинлангани тўғрисида хабарлар ижтимоий тармоқларда кенг муҳокама қилинмоқда. Ҳолатга туман ҳокимлиги ахборот хизмати изоҳ берди.\nҚайд этилишича, ҳақиқатдан ҳам, жорий йилнинг 26 ноябрь санасида Бўтабек Кимсанбоев ҳайдовчилик вазифасидан озод этилиб, туман ҳокимлиги Болаларни ҳимоя қилиш шўъбаси бош мутахассиси вазифасига ишга қабул қилиш тўғрисида туман ҳокимининг фармойиши қабул қилинган ҳамда унинг зиммасига туман ҳокимининг маънавий-маърифий ишлар самарадорлигини ошириш, давлат тили тўғрисидаги қонун ҳужжатларига риоя этилишини таъминлаш масалалари бўйича маслаҳатчиси вазифаси юклатилган.\nМаълум қилинишича, Б.Кимсанбоев 1996 йилда Тошкент автомобиль ва йўллар институтини, 2005 йилда эса Ўзбекистон Республикаси ИИБ академиясини тамомлаган. Узоқ йиллар вилоят ички ишлар органларида фаолият кўрсатган. Шунингдек, бир неча йиллар туман ҳокимлигида юрист вазифасида меҳнат қилган. Кадрлар тизимидаги ўзгаришлар натижасида, вақтинчалик туман ҳокимлигида бўш турган ҳайдовчилик штатига ўтказилган ва оз муддат ушбу вазифада ишлаган (ҳоким ҳайдовчиси эмас!).\nЯқинда туман ҳокимлигида Болаларни ҳимоя қилиш шўъбаси ташкил этилганлиги ва ушбу шўъба бош мутахассислигига ҳуқуқшунос малакасига эга бўлган ходим талаб этилганлиги боис, кўп йиллик тажрибаси ҳисобга олиниб, Б.Кимсанбоев ушбу лавозимга ўтказилган.\nУшбу ҳолатда туман ҳокимлиги ҳеч қандай қонун бузилишига йўл қўйилмаган, деб ҳисоблайди, дейилади Оҳангарон тумани ҳокимлиги ахборот хизмати хабарида.\nҳайдовчи ҳокимлик маслаҳатчи\nҲодиса 20/01, 21:13\nҲайдовчи рашк сабабли танишига ўқ узди\nҲуқуқ 30/12, 18:18\nДХХ Бекобод шаҳар ҳокимлиги бош мутахассисини қўлга олди


Умумий овқатланиш корхонаси бўйича солиқ ва бухгалтерия масалаларини ёритиб берсангиз?\nКорхонамиз ишлаб чиқариш ва улгуржи савдо фаолияти билан шуғулланиб келади ва ЯСТ тўловчиси хисобланади. 1 октябр 2017 йилдан бошлаб умумий овқатланиш (кафе) фаолияти билан ҳам шуғуллана бошлади. 4 чорак учун ЯСТ бўйича ҳисоботда ушбу фаолият тури қандай акс эттирилади ва % ставкаси қанчани ташкил қилади? Умумий овкатланиш корхоналарида бухгалтерия ўтказмалари қандай акс эттирилади? Инкасса орқали тўланган маблағларни банкдан неча % миқдорида қайтариб олса бўлади ва бу маблағлар орқали бозордан маҳсулот сотиб олса бўладими? Сотиб олинган махсулотларни кирим қилишда қандай бухгалтерия ўтказмалари берилиши керак ва бирламчи хужжат сифатида қанақа хужжатлар шакиллантирилиши керак?\nТурли солиқ солиш объектлари ва ЯСТ ставкалари белгиланган бир нечта фаолиятни амалга оширишда корхона Солиқ кодексининг 353-моддасига мувофиқ алоҳида-алоҳида ҳисоб юритиши керак.\nТовар обороти умумовқатланиш фаолияти бўйича ЯСТ солиш объекти ҳисобланади, 2017 йил учун ставка 10%ни ташкил этади (27.12.2016 йилдаги ПҚ-2699-сон қарорга 10-2-илова).\n*Товар обороти - муайян давр ичида савдо фаолиятини амалга ошириш чоғида товарларни сотишдан олинган (олиниши лозим бўлган), пулда ифодаланган маблағлар (Солиқ Кодекснинг 22-моддаси).\nБир неча фаолият билан, жумладан, умумовқатланиш фаолияти билан шуғулланганда уларни ЯСТ ҳисоб – китобида акс эттириш бўйича газетамиз саҳифасидан “2017 йил иккинчи чораги учун ягона солиқ тўловини ҳисоблашга доир тавсиялар” (СБХ, 28-29 (1196-1197)-сон 2017 й. 18 июль) ўқиб билиб олишингиз мумкин.\nУмумовқатланиш фаолиятини амалга оширишда “Ўзбекистон Республикасида умумий овқатланиш маҳсулотларини (хизматларни) ишлаб чиқариш ва сотиш Қоидалари”га амал қилишингиз зарур (ЎзР ВМ 13.02.2003 й. 75-сон Қарорига 2-илова).\nУмумий овқатланиш фаолиятида ҳам товар-моддий захираларни баҳолаш, тан олиш, ҳисобга олиш тартиби 4-сон БҲМСга мувофиқ олиб борилади. Уларнинг омборга келиб тушиши ва чиқиб кетишини бухгалтерияда акс эттириш 21-сон БҲМС асосида кўрсатилади.\nИшлаб чиқариш соҳасидан фарқли равишда овқат тайёрлаш учун харид қилинган маҳсулотлар (гўшт, ёғ кабилар) 2910 "Омбордаги товарлар" счётига кирим қилинади (21-сон БҲМСга 2-илованинг 145-банди). Улардан егуликлар тайёрлаб харидорларга сотилганда 2910 "Омбордаги товарлар" счётидан 9120 "Сотилган товарларнинг таннархи" счётининг дебетига сотиш тартибида ҳисобдан чиқарилади.\nУмумий овқатланиш корхоналарида товарлар ҳисобда сотиш баҳосида юритилса, товарларнинг савдо устама (чегирма)лари тўғрисидаги маълумотларни умумлаштириш учун 2980 "Савдо устамаси" счёти мўлжалланган (21-сон БҲМСга 2-илованинг 152-банди). 2900 счетдаги оборотни акс эттирувчи проводкалар билан 21-сон БҲМСга 2-илованинг 154-бандида батафсил танишишингиз мумкин.\nТаклиф этилган ушбу ҳисоб усулидан ташқари, корхонангиз умумовқатланиш фаолияти бўйича бошқа счётлардан фойдаланган ҳолда Низомга (ВМнинг 05.02.1999 й. 54-сон қарорига илова) мувофиқ ҳисоб олиб бориши ҳам мумкин. Масалан, умумовқатланишда фойдаланиладиган хом ашёларни 1010 “Хом ашё ва материаллар”счетга кирим қилиб, овқат тайёрлаш билан боғлиқ барча харажатларни 2010 “Асосий ишлаб чиқариш” счетида умумлаштириш мумкин.\nЁки транзит счет сифатида 1510 “Материалларни тайёрлаш ва харид қилиш”, 1610 “Материаллар қийматидаги фарқлар” счетлардан ҳам фойдаланиши мумкин.\nКорхона умумовқатланиш фаолиятини ҳисобини юритиш усулини ҳисоб сиёсатида кўрсатиши керак. Қайси усулни танлашдан қатъий назар, ҳисоб юритишда умумовқатланиш фаолиятида хизматнинг таннархи аниқ кўриниши зарур. Чунки, хизматлар таннархидан паст нархда реализация қилинса, солиқ солиш мақсадида тушум сифатида уларнинг таннархи солиққа тортилади (СКнинг 355-моддаси).\nУмумовқатланишда нақд пул масаласи\nУмумий овқатланиш корхонаси ўз фаолиятини амалга ошириш учун зарур маҳсулотни деҳқон бозорларида нақд пулга харид қилиши мумкин.\nНақд пул хизмат кўрсатувчи банкда берилади. Бунда корхона белгиланган тартибда умумий овқатланиш корхонасининг реализация қилинган хизматлари учун келиб тушган барча нақд тушумни банкка топшириши керак - ундан инкассациясиз фойдаланишга йўл қўйилмайди.\nХаридларни амалга оширишга пул маблағларини банк корхона топширган нақд тушум доирасида беради. Уни олиш учун Касса буюртманомасида (III-"Бошқа тўловлар" бўлими) чорак учун ҳисоб-китобдан келиб чиқиб қишлоқ хўжалиги маҳсулотини харид қилишга зарур бўлган суммани кўрсатиш лозим. Олинган буюртманомани кўриб чиқиш натижалари бўйича банк зарур бўлганда ва мижоз билан келишган ҳолда унга аниқлаштиришлар киритиши мумкин (Ўзбекистон Республикаси банкларида пул муомаласига доир ишларни ташкил этиш тўғрисида йўриқноманинг 9-банди).\nНақд пул маблағларини қабул қилиш ва инкассациялашда ҳамда касса ҳужжатларини расмийлаштираётганда Юридик шахслар томонидан касса операцияларини юритиш қоидалари (бундан кейин - 2687-сон Қоидалар) ва Тижорат банкларида касса ишини ташкил этиш, инкассация ва қимматликларни ташишга доир йўриқномага (бундан кейин - 1831-сон Йўриқнома) амал қилиш керак.\nНақд пулга харид қилинган маҳсулотларни кирим қилиш учун харид далолатномаси расмийлаштирилади. Қонун ҳужжатларида харид далолатномаси шакли белгиланмаган. Унинг асосида бухгалтерия ҳисобида пул сарфи ва сотиб олинган маҳсулотлар номенклатураси акс эттирилиши боис у бирламчи ҳужжат ҳисобланади.\nБирламчи ҳужжатлар корхонада ишлаб чиқилган ва тасдиқланган бланкаларда тузилади (АВ 14.01.2004 й. 1297-сон Низом). Улар қуйидаги мажбурий реквизитларга эга бўлиши лозим:\nб) ҳужжатнинг номланиши ва рақами, уни тузиш санаси ва жойи;\nв) хўжалик операциясининг номланиши, мазмуни ва миқдорий ўлчами (натура ва пул ифодасида);\nг) масъул шахсларнинг шахсий имзолари.\nБирламчи ҳужжатда қуйидаги қўшимча реквизитлар келтирилиши мумкин: корхонанинг манзили, ҳужжат билан қайд қилинган хўжалик операциясини амалга ошириш учун асос, ҳужжатлаштирилаётган хўжалик операциясининг хусусиятини белгилайдиган бошқа қўшимча маълумотлар.\nЮқоридагилардан келиб чиқилса, харид далолатномаси шаклини умумий овқатланиш корхонасининг ўзи ишлаб чиқади. Одатда, бирламчи ҳужжатларнинг шакллари ҳисоб сиёсати билан тасдиқланади.\nУшбу мавзу юзасидан қўшимча маълумотлар:\nТуристик хизматлар кўрсатувчи корхона бозордан нақд пулга харид қилинадиган маҳсулотлар қийматидан, туристларни овқатлантиришни таъминлаган тақдирда, банкдан чек бўйича нақд пул олганда жисмоний шахслардан олинадиган даромад солиғини тўлаши лозимми?\nБизнинг корхона бозордан нақд пулга қишлоқ хўжалиги маҳсулотларини харид қилади. Бу харидлар учун пул маблағлари хизмат кўрсатувчи банкдан ҳисобварағимиз орқали олинган.... Далее\nУмумий овқатланиш корхонаси айрим ҳолатларда жисмоний шахсларнинг таклифига асосан уларнинг хонадонларига бориб туғилган кун, ёки бошқа маросимларида уларнинг меҳмонларига таомлар тайёрлаши мумкинми? Маросим эгаси кўрсатилган хизмат учун нақд ва пластик картада тўловларни амалга ошира оладими? Ушбу ҳолат қайси ҳужжатлар орқали расмийлаштирилади? Кўрсатилган хизматга қандай ЯСТ ставкасида солиққа тортилади?\nУмумий овқатланиш корхонаси айрим ҳолатларда жисмоний шахсларнинг таклифига асосан уларнинг хонадонларига бориб туғилган кун, ёки бошқа маросимларида уларнинг меҳмонларига таомлар тайёрлаши мумкин. Бунда тайёрланадиган таомларнинг масаллиқлари маросим эгасининг ҳисобидан амалга оширилади.... Далее\nНақд пулга сотиб олинган товарлар учун қандай бирламчи ҳужжатлар расмийлаштириш керак? Бунда корхонамизда жисмоний шахслардан ушланадиган даромад солиғини ушлаш мажбурияти келиб чиқмайдими?\nБизнинг корхона улгуржи савдо фаолияти билан шуғулланади. Корхонамиз савдо фаолияти учун зарур бўлган товарларни банкдан олинган нақд пул эвазига сотиб олди ва реализация килди.... Далее\nКорпоратив карта воситасида харид амалга оширилганда чек ва олинган товарлари рўйхати илова қилинган терминал чеки орқали ҳисобот юритиш мумкинми? Я.Т.Т. ларда савдо қилинганда (ёки хизматлардан фойдаланилганда) олинган товарлари рўйхати илова қилинган терминал чеки бўлмаса товар-моддий бойликларни харид қилиш далолатномаси (харид далолатномаси) бўйича расмийлаштириш мумкинми? Ёки хамма холатда Юк-хати ҳужжати бўлиши зарурми?\nКасаба уюшма қўмитаси ўз фаолиятида манзиллик ёрдамлар бериш учун озиқ-овқат махсулотлари, хўжалик харажатлари учун идора товарлар, спорт мусобақалари учун спорт инвертарлари ЯТТлардан харид ҳақини тўлаш учун корпоратив карталардан фойдаланади.... Далее


Рўзани бузувчи амаллар — KUKALDOSH.UZ\nҚуйидаги амаллар орқали рўза бузилади ва фақат қазо рўза тутиш вожиб бўлади:\nРўзани сафарга чиқиш, касаллик, ҳайз-нифос ва ақлдан озиш каби сабаблар билан бузилса;\nТош, темир, олтин, кумуш ва бошқа қаттиқ жисмларни ютилса;\nҲали тонг отмади деб ўйлаб еб-ичиш ёки жинсий алоқа қилиб қўйилса-ю, аслида тонг отиб бўлган бўлса ёҳуд кун ботди деган гумон билан оғизни очиб қўйса-ю, бунинг акси бўлиб чиқса;\nҚасддан кўнгилни айнитиш туфайли оғиздан тўлиб қайд қилса;\nҚор ёки ёмғир оғизга тушса;.\nТутунни қасддан ҳидласа;\nТишлар орасида қолган нўхот ва ундан катта ҳажмдаги овқат қолдиғини ютса;\nРўзани унутиб еб ёки ичиб қўйгач, энди рўзам очилиб кетди деган гумон билан танаввулни давом эттирса;\nТундан ният қилмагани учун рўзани бузса;\nКун ярмидан кейин сафарга чиқиб, рўзани очиб юборса;\nНият қилмай кун бўйи емоқ ва ичмоқлардан тийилиб юрса;\nҚориндаги ярага қўйилган дорини ошқозонга ва бошдаги ярага қўйилган дорини димоғга етса;\nҚасддан таом ейиш ёки ичиш.\nУзрсиз дори-дармонларни қабул қилиш.\nҚасддан жинсий яқинлик қилиш.\nОғизга тушган ёмғирни қасддан ютиш.\nДонни чайнагандан сўнг бўлса ҳам ютиш.\nКунжут донини ютиш.\nТуз истеъмол қилиш.\nОдатланиб қолган инсонни тупроқ ейиши. Агар ўрганиб қолмаган бўлса, каффорат талаб қилинмайди.\nТуз еса, фақат қазо рўза вожиб бўлади. Аммо туз еб юриш одати бор одам бўлса, ҳам рўзани қазо қилади, ҳам каффорат беради. Туз еган рўзадорга ҳам қазо, ҳам каффорат вожиб бўлади, деган фатволар мавжуд. Бинобарин, бунда эҳтиёткорлик лозим бўлади (“Фатовойи Оламгирия”, “Хулоса”, “Шарҳи ниҳоя”).\nКундузи ухлаётган рўзадор уйқусираб, сув ичиб қўйса, рўзаси очилади. Каффоратсиз, фақат қазосини тутиб беради (“Фатовойи Оламгирия”, “Қозихон”).\nТонг отиб қолгандир, деб шубҳаланадиган вақтга қадар саҳарлик қилиш макруҳдир. Рамазон ойида саҳарлик қилиш рўза нияти ўрнига ўтади. (“Фатовойи Оламгирия”). Қуёш ботгандан сўнг эртанги кун рўзаси учун ният қилиш мумкин (“Имом Сарахсийнинг “Мабсут” китобидан”).\nРамазон рўзасининг ниятини кун ярим бўлай дегунча, яъни пешин намози вақти киргунча қилиш мумкин.\nҚазо ва каффорат рўзаларнинг ниятини тонг отгунча қилиш лозим. Тонг отгандан қуёш ботгунча ўтган вақт кун ҳисобланади, рўзанинг вақти ҳам шу оралиқ билан белгиланади.\n“Каффорат” ҳақида тушунчаси\nКаффорат уч турли бўлади:\nҚул озод қилиш. Лекин ҳозир қулчилик бекор бўлгани сабабли буни бажаришнинг иложи йўқ.\nКетма-кет 60 кун рўза тутиш. Бу рўзани тутишда орасини узмаслик шарт қилинади. Шунинг учун икки ҳайит ва ташриқ кунларига тўғри келиб қолмаслиги керак.\nИнсон ўзи истеъмол қиладиган таом каби егуликлар билан 60 та мискинни овқатлантиради. Бунда каффорат бераётган шунга аҳамият бериши керакки, мискинлар орасида ота-онаси, хотини ва фарзандларига ўхшаш яқинлари бўлмаслиги лозим. Шунингдек, ҳар бир мискинга ярим соъ (тахминан 2 кг.) буғдой ёки уни бир соъ арпа ёки хурмо кабилардан ёҳуд улардан бирининг қийматини бериш ҳам мумкин.\nТИИ катта ўқитувчиси


14:16 / 12.09.2017\nLenovo компанияси ThinkPad қаторидаги янги ноутбукларини намойиш этди. RgRuDigital'да маълум қилиншича, янги қурилмалар AMD технологиялар базасида қурилган.\nThinkPad A275 ва A475 моделлари хитойликлар кенгайтиришга ваъда бераётган корпоратив линейкадаги эндигина биринчи ноутбуклардир. Моделлар олтинчи ёки еттинчи авлод AMD PRO процессорлари, AMD Radeon R7 интеграциялашган график процессори билан тақдим этилади. Бу айниқса ишдан бўш вақтда ўйин ўйнашни яхши кўрувчиларга маъқул келади.\n275-моделнинг экран диагонали - 12,5 дюйм ва 475-моделники эса - 14 дюйм. Бундан ташқари, янги ноутбуклар оператив хотира ҳажми билан ажралиб туради: A275 - 16 Гб, А475 - 32 Гб. Кенжа модель тўнғичидан (1,63 кг) 300 граммга енгил - 1,36 кг.\nЯнги ThinkPad ноутбуки LTE мобил тармоқлар билан ишлашни қўллаб-қувватлайди, интерфейслардан USB 3.0 ва Type-C, HDMI ва RJ45 ўймаси. Маълумотларни ҳимоялаш учун Match on Chip бармоқ излари сканери қўлланилади.\nШунингдек ноутбуклар кучли батарея билан таъминланган - ишлаб чиқарувчи 10 соатгача автоном ишлашга ваъда бермоқда.\nЯнги ноутбуклар 2017 йилнинг ноябрида сотувга чиқади, лекин компания нархларга доир маълумотларни берганича йўқ.\nРақибларга келадиган бўлсак, янги ThinkPad корпоратив сегментда HP'нинг EliteBook, ASUS'нинг ZenBook ва Apple'нинг MacBook Pro ноутбуклари билан беллашади.


Qalampir.uz - Голливуд юлдузи Арнольд Шварцнеггерга фил ҳужум қилди\nГолливуд юлдузи Арнольд Шварцнеггерга фил ҳужум қилди\n14:44, 02.06.2016 Кино\nАктёр филларни ўлдиришни тўхтатиш лозимлигини айтди.\nГолливуднинг машҳур актёрларидан бири Арнольд Шварценеггер иш юзасидан Жанубий Африкага сафар қилди. Кеча, 1 июнь куни JIP русумли машинасида кетаётган чоғида туйқусдан фил ҳужум қилди. Фил актёрни ҳам, унинг машинасини ҳам янчиб ташлашига бир бахя қолди, деб ёзади “Dayonline.ru” нашри.\nАктёр бу ҳақда ўзининг Instagram’даги саҳифасида ёзиб, фил билан “қувлашмачоқ ўйини” тасвирга олинган видеони қолдирган.\nВидеотасвирда филнинг йўл четида турган машинани обдон кўздан кечираётганини кўриш мумкин. Фил машина олдига бориб уни кузатгач, олдидан ўтиб кетади. Бироқ кейин маълум бўлишича, у ҳужумга шайланиш учунгина нарироққа кетган экан.\nШунингдек, видеода машина ичидан кимнингдир “Жин урсин”, дегани эшитилади. Шундан сўнг, ҳайдовчи Шварценеггерни ижодий жамоаси билан бирга узоқроққа олиб кетди. Фил эса уларнинг кетидан қувишни бошлайди, аммо ета олмайди.\n“Агар ушбу видеотасвирлар бўлмаса, мен бўлган воқеани сизга шунчалар аниқ қилиб айтиб бера олмасдим. Мен кучли ва гўзал жониворларни яқиндан кўрганимдан жуда хурсанд эдим. Бироқ ижодий жамоамиз орасида саросимага тушиб қолганлар ҳам бўлди. Биз филларни ўлдиришни тўхтатишимиз керак. Уларни отгандан кўра, улар билан суратга тушишни йўлга қўйиш керак. Ўйлаб кўринг, сиз учун фил билан олинган ғаройиб сурат кўпроқ манзурми ёки филнинг бир бўлак суягими?”, дейди Шварценеггер видеотасвирларга фикрини илова қилиб.\nТеглар:Арнольд Шварцнеггер Жанубий Африка\nАктёр Майкл Жейс рафиқасини ўлдирганини тан олди\nФото: Африкада ғаройиб табиат ҳодисаси кузатилди\n19:20, 21.09.2018 6 454\nВидео: Хартумсиз фил кўрганмисиз?\n18:48, 07.09.2018 5 757\nФото+видео: Арслон суратчининг фотоаппаратини олиб қочиб, болаларига совға қилди\n15:54, 07.09.2018 4 151\nЙўловчи ўзи бўлган самолёт қулашини тасвирга олди\n18:57, 18.07.2018 7 932\nФото: Жанубий Африкада қор ёғди\n09:29, 04.07.2018 3 959


Рус ОАВи: Венгрияда мухбир томонидан чалиб йиқитилган қочқин ал-Қоида жангариси бўлиб чиқди\n12:05 / 24.09.2015\nВенгрия телеканалларидан бирининг ходими томонидан чалиб йиқитилган қочқин ал-Қоида жангариси бўлиб чиқди.\nInternational Business Times нашрининг ёзишича, бошқа қочқинлар уни “таниб қолишган”.\nУсома Абдулла Мусҳин Сербия билан чегарадаги Реске қароргоҳидан қочаётганида мухбир Петра Лазсло томонидан чалиб йиқитилиши дунёга кенг муҳокамаларга сабаб бўлди. Охир-оқибат журналист қиз ишдан ҳайдалди, Мусҳин эса Испанияда футбол мураббийсига айланди.\nАммо курдларнинг Демократик партияси расмий баёнот чиқариб, Мусҳин “ал-Қоида”нинг Суриядаги қаноти – “Жабҳат ан-Нусра”нинг жангариси эканлигини маълум қилди. Бунга исбот тариқасида унинг ижтимоий тармоқдаги ўчириб ташланган саҳифасидан скриншотлар келтирилди.\nШунингдек, сурияликлар уни 2004 йилда Қамишли шаҳридаги исённи бостиришда иштирок этганликда айбламоқда.


Иқтисодий таҳлилчи Юлий Юсупов президент Шавкат Мирзиёев томонидан 19 апрель куни ўтказилган видеоселектор мажлисини шарҳлади.\n«Ислоҳотларга конвертация жорий қилинишидан манфаатдор бўлмаганлар тиш-тирноғи билан қарши чиқишяпти», — дейди у.\n«Иқтисодий ислоҳотларсиз импортни оптимизация қилиш ва экспорт салоҳиятини амалиётга татбиқ этишнинг иложи йўқ», — деган Юсупов.\nМажлисда ишлаб чиқаришни маҳаллийлаштиришни чуқурлаштириш ҳисобига импортни оптималлаштириш чоралари, шунингдек, экспортнинг прогноз параметрлари ва ҳажмини ошириш масалалари муҳокама этилган эди.\n— Давлат раҳбари валюта маблағларининг самарасиз ишлатилишига сабаб бўлувчи импорт ҳажмининг асосланмаган ўсиши масаласини ўртага ташлади. Импорт структураси ва номенклатураси импортчиларнинг фаолиятига мослигини назорат остига олиш, шунингдек, божхона тўловлари бўйича қонунчиликда назарда тутилган имтиёзларни тўлиқ қайта кўриб чиқиш бўйича топшириқлар берилди. Сиз бу чораларни қандай баҳолайсиз?\n— Аввало бир неча вазиятларни ажратиб олиш лозим.\nИмпорт ҳажмининг асосланмаган ўсиши муаммоси, назаримда, мамлакатда бир неча валюта алмаштириш курси мавжудлиги билан боғлиқ. Президентни ташвишга солаётган нарса, афтидан, расмий курс орқали катта ҳажмда импорт маҳсулотлар харид қилинаётгани бўлса керак. Бу нега юз бермоқда? Жавоб равшан: бозор курси (қора бозор ва биржа курсидан) каррасига фарқланувчи расмий курс билан валюта сотиб олишга қодир импортчилар валюта сотиб олиш фактининг ўзидаёқ улкан, ишлаб топилмаган фойдага эга бўлишади. Ўз-ўзидан тушунарлики, расмий курсдаги валютага талаб амалда ҳеч қачон чекланмаган бўлади.\nБу муаммони фақат расмий алмаштириш курсини девальвация қилиш, жорий операциялар бўйича конвертацияга чекловларни бекор қилиш ва нақд пул айланмаси йўлидаги маъмурий тўсиқларни йўқ қилиш билангина ечиш мумкин, бу чоралар валюта айирбошлаш курсларининг ягона бўлишига олиб келиши керак. Амалдорларнинг кабинетида эмас, бозор шароитда шаклланган айирбошлаш курси талаб ва таклифнинг мувозанатга келишини таъминлайди, валютага бўлган катта талабни йўққа чиқаради, бугунги кунда валютани давлат курсида харид қилаётган танланган импортчиларни буюк даромадлардан маҳрум этади.\nЎз-ўзидан, импортчилар фаолиятига импорт структураси ва номенклатурасининг мос келмаётгани муаммоси ҳам ечилади. Агар расмий курс бўйича конвертациядан йирик даромад олиш имкони бўлмаса, иқтисодиётнинг барча субъектлари ягона курс бўйича валютани эркин харид қилиши ёки сотиши мумкин бўлса, корхоналар учун нопрофил фаолият учун валюта харид қилишнинг нега кераги бор?\nҲеч қачон маъмурий усулда импортни механик чеклаш чораларини қўлламаслик керак. Бу иқтисодиётга зиён етказади. Аввало, истеъмолчилар жабр кўришади: улар сифати пастроқ, нархи баландроқ маҳсулотларни сотиб олишга мажбур бўлишади. Иккинчидан, ишлаб чиқарувчиларимизнинг рақобатбардошлигига путур етади. Уларга рақобатга чидамли маҳсулот ишлаб чиқаришлари учун импорт хом ашё, бутловчи қисмлар ва асбоб-ускуналар керак. Бундан ташқари, импортни чеклаш рақобатни ўлдиради ва бу ҳам рақобатбардошликка салбий таъсир ўтказади. Учинчидан, импортни сунъий равишда чеклаш, иқтисодчиларга яхши маълумки, экспортга ҳам ўз таъсирини ўтказади.\nГап нафақат экспортчилар учун импорт ресурсларга етишишда тўсиқлар пайдо бўлишида, гап шунда ҳамки, импортни чеклаш хорижий валютага бўлган талабнинг сусайишига, оқибатда миллий валютанинг айирбошлаш курсининг ошишига (доллар курсининг пасайишига) сабаб бўлади. Бу эса экспортчилар учун фойдали эмас (улар экспортдан ишлаб топган долларларига камроқ сўм олишади). Натижада, экспорт ва мамлакатга валюта тушуми қисқаради. Нуқсонли айлана ҳосил бўлади: биз валютани тежаш учун импортни қисқартирамиз, бироқ шу йўл билан шу валютани ишлаб топишга рағбатни ўлдирамиз.\nЎз-ўзидан, импортни оптималлаштириш ғояси конвертацияни янада кўпроқ сунъий чеклаш акциясига айланиб кетмаслиги жуда муҳим. Амалдорларимизнинг маъмурий ғайрати ҳаммамизга жуда яхши маълум. Улар «дўппи ўрнига бошни келтириш»ни қойиллатишади. Натижада, биз муаммони ҳал қилиниши ўрнига унинг янада кескинлашганига гувоҳ бўламиз.\nЭнди қонунчиликда божхона тўловлари бўйича тақдим этилган имтиёзларни қайта кўриб чиқиш масласига тўхталсак. Шубҳасиз, бу жуда зарур: бундай имтиёзлар ва бошқа корхоналарда бундай имконият бўлмаган шароитда айрим корхоналарга паст расмий курсда валюта сотиб олиш имконияти тақдим этилгани — иқтисодиётимизда рақобатнинг барбод бўлишининг энг катта манбасидир. Токи биз тенг бўлмаган ўйин шароитлари — айримлар имтиёзли конвертация, божхона, солиқ ва бошқа имтиёзларига эга бўлиб туриб, бошқаларга бундай имкониятлар тақдим этилмаган ҳолатда ҳеч қачон рақобатбардош иқтисодиёт барпо эта олмаймиз. Чунки бундай шароитда самарали ишлаётганлар эмас, таниши ва имтиёзларни «харид қилиш»га имконияти борлар яшайверади.\nБироқ, имтиёзларни бекор қилиш божхона тўловларининг пасайтирилиши билан амалга оширилиши керак. Ҳозир улар жуда баланд, бу аслида миллий ишлаб чиқарувчини ҳимояламайди, контрабанда ва коррупциянинг кенг қулоч ёйишига замин яратади.\nШундай қилиб, импортни оптималлаштириш муаммосини ечиш калити валюта бозори ва ташқи савдо режимини эркинлаштириш юзасида ётибди. Миллий ишлаб чиқарувчиларнинг энг ишончли ҳимоячиси — импорт йўлидаги фойда бермайдиган, қайтага ишлаб чиқарувчиларга зарар етказадиган маъмурий тўсиқлар эмас, бозордаги ягона валюта айирбошлаш курсидир. Айнан у импортга талабни сусайтиради ва бозорнинг барча иштирокчилари учун тенг ўйин қоидалари тақдим этади.\n«Миллий ишлаб чиқарувчиларнинг энг ишончли ҳимоячиси — импорт йўлидаги тўсиқлар эмас, бозордаги ягона валюта айирбошлаш курсидир».\n— Президент экспорт ҳажмини оширишда барча имкониятлардан фойдаланилмаётгани ҳақида ҳам гапирди...\n— Тўлиқ қўшиламан, биз экспорт салоҳиятимиздан яхши фойдаланмаяпмиз.\n— Экспорт салоҳиятини рўёбга чиқариш учун нималар қилиниши керак?\n— Биринчидан, ўша узоқ кутилаётган валюта бозорини эркинлаштириш амалга оширилмоғи керак. Экспортчилар конвертация йўқлиги ва бир неча айирбошлаш курси мавжудлигидан қийналишмоқда. Уларнинг аксарияти ўзининг валюта тушумини давлат курсида сотишга мажбур, бу эса уларга қўшимча солиқ солиш билан тенг. Уларнинг рақобатбардош маҳсулотлар ишлаб чиқаришда асқотадиган импорт ресурсларни харид қилишда қўллари боғланган. Эркин валюта бозори йўқлиги сабабли улар ўз валюта тушумларини ҳар доим ҳам самарали тасарруф эта олишмайди.\nИккинчидан, экспорт йўлидаги маъмурий тўсиқларни олиб ташлаш керак, масалан 100 фоиз олдиндан тўлов ва валюта тушумининг ўз вақтида киритмаслик учун жарималар каби. Жарималарни негадир тўловни ўз вақтида амалга оширмаган харидор эмас, экспортчи тўлайди, боз устига, экспорт қилинган маҳсулот учун харидор тўлов амалга оширгани ёки йўқлигидан қатъи назар, экспортчи солиқ тўлайди.\nУчинчидан, айрим турдаги маҳсулотлар, масалан, мева-сабзавот маҳсулотлари, пахта экспорт қилиш билан шуғулланаётган монопол структураларга барҳам бериш керак. Экспорт операциялари билан давлат монополиялари эмас, хусусий, бир-бири билан рақобат қилувчи корхоналар шуғулланишлари керак, чунки монополия ҳеч қачон яхшиликка олиб келмаган. Давлат эса бу ҳолда хом ашё экспортига божхона йиғимлари жорий этиб, ўз фойдасини олаверади.\n«Айрим турдаги маҳсулотлар, масалан, мева-сабзавот маҳсулотлари, пахта экспорт қилиш билан шуғулланаётган монопол структураларга барҳам бериш керак».\n— Модомики валюта бозорини эркинлаштириш шу қадар муҳим экан, нега шу пайтгача буни амалга оширишмаган?\n— Биринчидан, афтидан, ҳукумат бу ҳаракатга тайёрланмоқда, салбий оқибатларни бартараф этиш ёки юмшатиш чораларини изламоқда.\nИккинчидан, ва наздимда, энг асосийси — ислоҳотларга конвертация жорий этилишидан манфаатдор бўлмаганлар тиш-тирноғи билан қарши чиқишмоқда. Энг хавфли томони шундаки, бу қаршилик рўй-рост, очиқ эмас, ҳукуматнинг қайси бир коридорларида яширин, махфий тарзда амалга оширилмоқда. Шу сабабли унга қарши туриш жуда қийин.\n— Сизнингча, бизни нималар кутмоқда?\n— Яқин келажакда ислоҳотлар барибир амалга оширилишидан умидим катта. Яқинда сенатор Содиқ Солиҳович Сафоев таъкидлаб ўтганларидек: «Валюта бозорини, шунингдек, иқтисодиётни эркинлаштириш доимо ўз қийматига эга бўлган, бироқ уни тўхтатиш ёки ислоҳотлар амалга оширилмаслигининг тўлови доимо қимматроқ».\nБироқ, шу нарсани эътибордан қочирмаслик керакки, валюта бозорини эркинлаштириш — барча дардларга даво эмас, шунчаки солиқ, банк, маъмурий, аграр ва бошқа ислоҳотларни қамраб олган комплекс иқтисодий ислоҳотларнинг муҳим элементларидан бири ҳисобланади.\nэкспорт видеоселектор Импорт


Тошкент, Ўзбекистон (UzDaily.uz) -- Алоқа оператори “Beeline” Парагвай роумингида интернет-мулоқотнинг имкониятлари кенгайгани ҳақида хабар қилади. Hola компанияси билан ҳамкорлик шартномаси имзоланди.\nЭслатиб ўтамиз, “Beeline” 2010-йилдан бошлаб Ўзбекистондаги етакчи роуминг-оператор бўлиб келмоқда. “Beeline” овозли роуминг хизмати дунёнинг 185 мамлакатида 489 та ҳорижий операторлар билан ишончли ҳамкорлик алоқалари туфайли тақдим этилган.\n“Beeline” абонентлари GPRS-роумингдан, компания 372 маҳаллий уяли алоқа компаниялари билан ҳамкорлик қилаётган, дунёнинг 161 давлатларида фойдаланишлари мумкин. CAMEL-роуминг хизмати компания мижозларига 103 та дунё мамлакатларида 231 операторлар томонидан тақдим этилади.


Samar Nurov. Ezgulikning sinovli yo’llari. | Xurshid Davron kutubxonasi\nSamar Nurov. Ezgulikning sinovli yo’llari.\nMuallif Adib: O'zbek tarixi, adabiyoti va madaniyati, Xotira va yodnomalar 02.08.2014 izoh yo'q\nСаҳифамизни адиб Самар Нуров таваллудининг 80 йиллигига бағишлаймиз\nЁшлик — ғўрлик-да! Бу шеърларни ким, қачон, нима мақсадда олиб келганини сўраб-суриштирмай, камина — ғўр бир мухбир, ҳар бир сатрини эл ёдлаб олиб, бошига кўтарадиган, Шукур Холмирзаев таъбири билан айтганда, аслида биринчи китобчаси билан ХАЛҚ ШОИРИ даражасида бўлган Абдуллажонга “Оқ йўл” тилабман-а!! Бу “фатво”га Абдуллажоннинг кўзи тушганми-йўқми (илоҳим, кўрмаган бўлсин) билмадим, лекин ўзим ҳали-ҳамон уялиб юраман.\nЭЗГУЛИКНИНГ СИНОВЛИ ЙЎЛЛАРИ\nМақола 2001 йили ёзилган\nСевимли шоирнинг назмини доно,закий,миллион кўз ва қалбли ўзбек халқи ҳаммадан яхши билади ва адолатли баҳолаган. Юртимизнинг кекса табиатшунос олими, академик Жўра Саидовнинг халқона дил розини эшитинг: “Шоирни, Абдулла Ориповни ўрганмоқ учун, табиат менга ёшлигимни қайтариб берса, албатта, адабиётшунос бўлардим. Фақат Абдулла Ориповни ўрганиш учунгина шу соҳани дилимга, шууримга жо қилиб олган бўлардим. Начора, энди кеч…”\nЭлимизнинг танти шоирларидан бири, сирдарёлик дўстим Тўра Сулаймоннинг иқрори:\n— Агар сидқидилдан ҳаракат қилсам, Ўзбекистоннинг ман-ман деган ҳамма шоирларига ўхшатиб, ўшалар даражасида шеърлар ёза оламан. Аммо Абдуллажондай ёзолмайман!\nБу баҳо, бу иқрорларда адабиётшунослар минглаб саҳифаларда айтиши мумкин бўлган маъно ва фикрлар мужассам. Қолаверса, шоир асарлари таҳлилини ана шу қилни қирқ ёрадиган мутахассисларга ҳавола этиб, биз ўзбекнинг бу беназир фарзанди ҳам сизу биздек хом сут эмган “одам боласи” эканини, у ҳам эътибор, меҳрга муҳтожлигини енгил чизгиларда кўрсатмоқчиман. Зеро, шоирнинг донишмандлиги, инсон ва ижодкор сифатидаги жозибаси ҳам элининг дилига таржимонлигида, халқи йиғласа — йиғлаб, кулса —кулишидадир.\nОлтмишинчи йиллар.Қашқадарё вилояти Сурхондарёга “қўшилиб”, гавжум Қарши ҳувиллаб қолган: казо-казо идоралар қатори “Қашқадарё ҳақиқати” қаламкашлари ҳам Термизга бориб, “Ленин байроғи” (ҳозирги «Сурхон тонги» газетаси — таҳр.) да ишлаяпти. Вилоят фирқа қўмитаси биносига шаҳар фирқа қўмитаси кўчган. “Қашқадарё ҳақиқати” ўрнида эса шаҳар фирқа қўмитаси ва ижроқўмининг янги рўзномаси “Коммунизм байроғи” ходимлари яйраб ўтиришибди. (Қаранг, ўша йиллардаёқ коммунизм байроғини кўтариб чиққанмиз-а!) Мен жумҳурият радиосининг вилоятдаги мухбири эдим. Қашқадарё вилоят сифатида тугатилгач, мени Қорақалпоғистон ёки Хоразмга юборишмоқчи эди, мен иккиланиб, аросатда юрган кунларнинг бирида шаҳар фирқа қўмитаси котиби Ҳарам опа келиб қолди:\n— Болам, бегона жойларда овора бўлиб юрасанми, шаҳар газетида ишлай қол.\nШу орада Термизда чиқадиган вилоят газетига муҳаррир бўлиб кетган Йўлдош Умаров қўнғироқ қилди:\n— Рўзноманинг Қашқадарё ҳудудидаги мухбири бўласан.\nБу таклиф менга маъқул бўлди. Одат бўйича ҳар куни эрталаб қадрдон бинога бораман. Янги рўзноманинг янги муҳаррири Абдиманнон Тўланов бир куни шундай деб қолди:\n— Бизни ҳам, рўзномамизни ҳам ҳали кўпчилик билмайди. Шу сабаб қизиқ-қизиқ нарсалар чоп этиб, муштарийларни кўпайтириш зарур. “Сени севаман, ҳаёт” қиссангиздан боблар беринг. Сўнг… — муҳаррир менинг олдимга машинкаланган икки варақ шеърни суриб қўйди. — Некузлик шоир Абдуллажонники. Дорилфунундан келиб, қишлоғига кетибди. Тоби йўқроқ… Дуруст шеърлар-а? “Оқ йўл” ёзиб беринг.\nМен шеърларни қайта-қайта ўқидим: жуда тиниқ, исёнкор, ҳис-ҳаяжонларга ғарқ сатрлар. Ўша пайтлар бизлар ўқиб юрган мукофотдор, оқсоқол шоирларнинг шеърларига сира ўхшамасди. “Халқ душмани” бўлиб кетган Усмон Носирнинг нафаси уфургандай бўлди.\nБу “Оқ йўл”нинг бировга нафи тегмагани аниқ. Лекин менга фойдаси бўлди: шундан кейин Абдулланинг ҳар бир сатрини қидириб, синчиклаб ўқийдиган бўлдим. Ўқиган сайин мендан шоир чиқмаслигига имоним комил бўлиб, бўғин санаш, қофия тизишдай шоирлик “касали”дан узил-кесил халос бўлдим.\nМени боши берк кўчадан вақтида қайтариб чиқаргани учун Абдуллажонга раҳмат. Абдулла ҳар кимнинг ҳолини тушунадиган кечиримли инсон:\n…Кейин билса, мухбирнинг ҳам бор экан ўз ноласи…\nМен шундан сўнг “Совет Ўзбекистони” (ҳозирги «Ўзбекистон овози» газетаси — таҳр.) рўзномасига хизматга борганман. Номим “улуғ” — “Отахон газетада котиб!” Икки хонали уй беришди. Лекин супрамиз қуруқроқ: саксон беш сўм маош олиб, шу билан ўзим, ёстиқдошим, уч фарзандни боқиш, кийинтириш, рўзғор тебратиш, уй пулини тўлаш, келди-кетдига етказиш керак. Бошқа даромад йўқ — ҳаммасига шу саксон беш сўм балогардон.\nШу орада Абдуллажон ҳам “Ёш гвардия” нашриётига хизматга кирди. Унга бошпана беришмади, маоши ҳам меникидан камроқ.\nЁзнинг иссиқ кунлари. Тушга яқин. Навоий номидаги томошахона қапталидаги идорамизнинг иккинчи қаватига — мен ўтирган хонага Абдуллажон кириб келди. Ориқ, дашт қушидай енгил. Агар бирон зарур юмуши бўлмаса, Абдуллажон панада юришини билардим. Эски диванга ўтирди. Ҳол-аҳвол сўрашгач, минг истиҳола билан ҳамкасбларга “чой ичириш”га қўли қисқалик қилиб қолганини айтди.\nБерай десам — киссамда бир сўм бор. Ҳали аҳволимни айтдим. “Йўқ”, десам, шундай “улуғ даргоҳда” ишлайдиган кишининг киссаси қуруқлигига ҳеч ким, жумладан, Абдуллажон ҳам ишонмайди. Киссага ҳар кун бир сўмни солиб, Экскаватор заводи ёнидаги уйдан Навоий майдонига ишга яёв келаман. Ҳеч кимга гапирмай ишимни қилиб, яъни индамай келиб, индамай кетаман. Шу сабаб ҳамма аёллар ортимдан: “Ассалом ва хайрдан бошқа гапни билмайдиган индамас бойвачча” деб юришганини ҳам эшитганман.\n— Бироз ўтириб туринг-чи, — дея энсиз қизил гилам тўшалган йўлакка чиқдим. Ўйланиб туриб, олдин беш-олти ой ишлаб синашта бўлган қишлоқ хўжалик бўлимига бордим. Бўлим бошлиғи Ҳабиб Нўъмонда ҳам бир сўм бор экан. Киссадан чиқариб, “Керак бўлса олинг”, деди.\nАдабий ходим Ҳамид ака:\n— Йўқ! — деди чўрт кесиб.\nПешинда чучвара ейиш учун ҳар кун бизлардан 33 тийин сўраб оладиган Бобо ака Маҳмудовга мурожаат ҳам этмадим.\nЙўлакка қуруқ чиқиб, ўйланиб турдим. Ойнакор дўконда устара қайраётган сартарош Миша тоға очиқ эшикдан мени кузатиб турган экан:\n— Ҳа-а, Самаржон, нима ўйлов?\nМен дўконга кириб, “ўйлов”ни айтдим.\n— Ҳали клиентлар келгани йўқ. Кейин… — Миша тоғанинг иримчилигини билардим. Эрталаб бировга қарз бермайди.\nРўпарадаги хонада ишлайдиган Худойберди Тўхтабоев билан шатранж ўйнаб, борди-келди қилиб юрардик. Унинг ҳоли ҳам менга аён: уйини иситиш учун кўмир ололмай, қишда болалари билан телпак кийиб ётишарди. Бошқа серпулроқ “катталар” олдига киришга журъатим етмади. Йўлакда мўъжиза юз берадигандай икки-уч минут турдим: “Абдуллажоннинг кўзларига қандай қарайман?”\nМўъжиза юз бермади. Бошимни эгиб, кабинетга кирдим. Абдуллажон дивандан енгил туриб, ранг-рўйимга разм солди-да, ҳали мен лаб жуфтлашга улгурмасданоқ очиқ чеҳра билан хайрлашиб, тез чиқиб кетди.\nҚарийб ўттиз йилдан буён шу хижолат елкамни харсанг тошдай эзиб келади. Шоирлик — қаноат, ростгўйлик деганлари ростдир. Лекин камбағаллик — айб эмас, деганлари ёлғон экан.\nБугун Абдуллажоннинг ярим асрлик тўйини кўриш насиб этган кунда баҳона билан шуни айтиб, елкамни анча енгиллатиб олдим. Тангри Абдуллажонга бир асрлик умр берсин, шунда эҳтимол яна мен каби қанчадан-қанча мухлислари хижолат юкларидан халос бўлишларига аминман.\n“Уй масаласида у ёқдан бу ёққа кўчиб юришларим натижасида кўп шеърларим қўлёзмаси йўқолган…”\nДорилфунун толиблигида Абдуллажон бошпана ахтариб кўп сарсон бўлганини эшитганман. У давлат идорасида ишлаётган, шоир сифатида Ўрта Осиёда ном чиқариб, овозаси Москвага етиб борган пайтларида ҳам бошпанасиз кўп қийналган.\nБир кун Абдуллажонни истаб Чилонзорга бордим. Тўрт қаватли уйнинг иккинчи қаватига кўтарилдим. Баланд эшикдан “квартира” йўлагига кирдим. Бу саховатли бир олимнинг хонадони бўлиб, икки хонада олимнинг ўзи болалари билан турар, бир хоначани шоирга берган экан.\nБўйи ва эни деярли баробар чорси хона. Тахта полга шолча тўшалган. Ўртада фақирона дастурхон ёзиғлик. Шикастанафс дастурхонда нон, икки тақсимчада сумалакка ҳам, холвайтарга ҳам ўхшаш таом турибди. Кўрпачаларда хона соҳиблари ўтирарди. Абдуллажоннинг тиззасида “Шарқ юлдузи”. Унда менинг “Шуъла” номли ҳикоям босилган эди.\n— Ўқидик, — деди Абдуллажон, — келинингиз билан.\nМен мавзуни ўша пайтлар Абдуллажоннинг бутун халқнинг тилида юрган, ҳаммага ёд бўлиб кетган шеърларига бурдим. Шу пайт йўлакдан жунлари ялтираган мушук думини халқа қилиб, бу хонадоннинг хўжайинидай хонага керилиб кирди. Умуртқасини букиб, нозланганча келиннинг тиззасига суйкалди:\n— Хаҳ, ҳақини сўраб келди-я, — деди Абдуллажон кулиб. — Домла хотини билан саёҳатга кетаётганда “мушукни боқишга” деб йигирма беш сўм берганди… Шу “ҳақ”ини сўраяпти бу.\nШоир оиласи бировнинг хонадонида жуда-жуда қийналаётганини сездим. “Наҳотки шундай ижодкорга Тошкентдай шаҳри азимда алоҳида бир бошпана топилмаса?! Бу “нон шаҳри” юз минглаб етим-эсирларни бағрига олган, бепоён рус тупроғидан келганлар бир-икки ойда бу жойдан иш ҳам, уй ҳам оладилар! Шу юртнинг довруқли фарзанди эса унга сиғмайди!?.”\nБу таажжубни шоирга бошқа дўстлари, мухлислари ҳам айтган бўлса керак. Бир кун қалдирғоч қанотидай ихчам китобчасини олиб, жумҳуриятнинг энг мўътабар икки маҳкамасидан бирига — ҳамюртимиз ўтирган жойга кирди. Қабулхонада қамашиликларга ўхшаш кенг юзли, кўзлари қисиқроқ киши катта қизил чойнакка чой дамлаб келди. Арбоб шоир билан чой ичаётганда вазирлик ва адиблар уюшмасидаги казо-казолар келиб қолишди:\n— Ҳа, шоир? Бизларга учрашмай, бу ёққа чиқибсиз?!\nШундай улуғ маҳкамадан ҳам шоир мужмал ваъда билан хомуш чиқди. Номи улуғ хиёбондаги соя-салқин ойнаванд емакхонага бордик. Деразаси музқаймоқ дўкони ва фавворага қараган хилват жойга ўтирдик. Тамадди қилдик. Кўнгли бироз ёзилгач, шоир киссасидан муқовали, кичкина, юпқа китобча чиқарди. Ўшанда “Родник” рус тилида эндигина нашр этилганди. Катта маҳкамадаги жуда катта арбобга бу мўъжазгина мажмуани бериш шоирга жуда ноқулай туюлган бўлса керак. Ё… дили тортмаганми. Бошини бироз эгиб, дастхат ёзди:\n“Ҳамюртим, дилбар адиб…”\nСўнг бошини кўтариб, надомат билан:\n— Арбобларга ҳам қийин экан, — дея китобни менга берди. — Ночор, марказга мўъте экан улар ҳам.\nШоирнинг кўзларидаги надомат менинг танимга кўчди: шундай мўътабар маҳкамадан ноумид чиққан шоир энди қаерга бош уриб бориши керак? Қаерга?! Киссасида “ҳақиқати” бўлмаган киши ҳақиқатни қаердан қидирсин? Шунда мен бу жамиятда қаноат, ортиқча тортинчоқлик, инсофлилик чин инсон учун оғир қисмат эканига яна бир иқрор бўлдим.\nАбдуллажон тарихимизнигина эмас,халқимиз дилини, урф-одатларимизни ҳам кўп ижодкор ва олимлардан кўра пухта биларкан. Яқинда “Ҳадис”ларни ўқиётганда буни сезиб қолдим:\n“Закотни адо этувчи, меҳмондўст ва мусибатли кишига ҳамдард бўлган одам бахиллик ва қизғончиликдан фориғдир”.\n“Бир-бирингизга хайр-эҳсонли, меҳр-оқибатли бўлиб, қўл бериб сўрашиб юринглар, шунда дилингиздаги ғашлик кетади”.\n“Кишининг гўзаллиги унинг тилидан билинур”.\nБу ҳикматларни “Ҳадис” чиқмасдан олдин билиш — донолик. Фақирона, ночор турмушда уларга амал қилиш эса буюкликдир.\nШифохонада йиллаб ётиб чиққач, бир кун Абдуллажоннинг “Ёзувчилар уйи”даги хонадонига бордим. Одатдагидек ҳамюртлари, қариндош-уруғлари, дорилфунундаги мухлислари билан гавжум экан.\nМен улар билан баҳслашиб ўтиришга ярамаслигимни, “чидолмаслигим”ни сезиб, эртароқ қайтмоқчи бўлдим. Абдуллажон ён хонадан каминага пахта сатин чопон ва ўзимизнинг оддий гарди белбоғ —қийиқча олиб чиқиб, кийгизмоқчи бўлди.\n— Йўқ, мени уялтирманг, — дедим.\n— Э-э, қаламкаш бўла туриб, халқимизнинг урф-одатларини билмайсизми ҳали. Сиз нариги дунёдан қайтиб келдингиз-ку!\nХиёбондаги емакхонада берган “Родник” китобчасини эслатдим…\n“Гулистон” ойномасида масъул котиб бўлиб ишлаётган кезларим ҳамюртлар Карл Маркс кўчасидаги шу эски бинода учрашиб турардик. Ўшанда шоир йигитлик давридаги жуда чиройли, тиниқ бир фото сувратига кўнгилни тоғдек кўтарадиган дастхат ёзиб берган:\n“Ҳамюртим…укангиз Абдулладан. 9-ХII-70 й.”\nЯна бир куни эса уйида В.Шкловскийнинг “Ажойиб кишилар ҳаёти” туркумида чиққан “Лев Толстой” номли китобини тақдим этди.\nМен учун амирларнинг зарбоф, кимхоб тўнидан қимматроқ бу чопон, олтин-зарлардан қадрлироқ бу китобчаю суратларни онаизоримдан қолган феруз кўзли узук, паспортидаги суврати, уч-тўрт эски ёзувдаги китоблар ёнига — “муқаддас жавонга” ардоқлаб қўйганман.\nСатин тўн, китобча, сурат-ку тушунарли, ўзининг бошқа китоблари турганда нега Шкловскийнинг китобини тақдим этди экан? Бунинг маъносини ҳали-ҳамон англай олмайман.\nЧинакам машраблар эл-юрт учун курашда исёнкор, арслондай жасур, ҳамлакор бўлиб, жону жаҳонидан кечиб юборишади. Ўз манфаатлари, рўзғорига келганда эса ночору нотавон, ҳимоясиз, ҳатто оддий одамларнинг ғашини келтирадиган даражада лалайган бўладилар.\nҚарши аэропортида Тошкентга учмоқчи бўлиб турган эдик. Тайёрага чиқишга рухсат этилиб, темир эшиклар очилди. Тўрва, жомадон кўтарган, болаларини эргаштирган йўловчиларни кўк кийимли аёл майдон ўртасига бошлаб кетди. Мен тез юролмаслигим учун сафдан “узилиб” орқада қолдим. Ҳар беш-ўн қадамда тўхтаб, нафасимни ростлаб, орқа-олдинга қарайман.\nСафда бораётган Абдуллажоннинг, хотинининг оёқлари олдинга қараб кетяпти-ю, бошларини буриб-буриб, юраги узилиб қолаётгандай орқага қараб-қараб қўйишади. Олдин “менга қарашяпти”, деб ўйладим. Кейин синчиклаб орқага қарасам, кутиш айвонида беш-олти ёшли бола — Абдуллажоннинг ўғилчаси амакилари ёнида қаноти боғланган қушдай типирчилаб турибди…\nҲамма тайёрага чиқиб бўлган, зина олдида учувчи ва чипта текширувчи аёл қолган экан:\n— Кечикдиз, тез чиқинг, — дейишди.\n— Сизларнинг ҳам фарзандларингиз борми?\nҲайрон бўлиб, бир-бирига қарашди-да, сўнг юрагига ваҳима тушиб:\n— Ҳа, бор, нимайди? — дейишди бараварига.\n— Ҳу, ўша айвонда қаноти боғланган қушчадай типирчилаб турган бола шоирнинг ўғли.\n— Қанақа шоир?\n— Абдулла Ориповни, — дедим. Кўп оддий хизматкорлар катта амалдорларни, мукофотдорларни ҳурмат қилишини эслаб: — Давлат мукофоти лауреатининг ўғли. Ўғли бу ерда қолса-ю, ота-она қандай учиб кетади? Ота-она бўлсаларингиз тушунишларинг керак уларнинг ҳолини.\n“Давлат”, “лауреат” деган сўзлар таъсир қилдими ё оталик меҳри қўзидими — чиптачи аёлнинг майда қадамларига тоқати чидамай, учувчининг ўзи югуриб кетиб, боланинг қўлидан ушлаганча чопиб келди.\n…Кўп катта истеъдодларнинг дарвешона, меҳнату қобилиятларига номутаносиб мискину фақир умргузаронлик қилишларига сабаб — уларнинг шундай камтар, камсуқум, инсофли ва виждонлилигидир. Халқнинг чексиз меҳр-муҳаббатию ҳурмати ҳам улуғ одамларнинг оиласига нисбатан бу адолатсиз “кемтик”ни текислолмайди. Бизнинг ҳуқуқсиз тузумимиз, давлатимизда бу айниқса оғир.\nЯқинда АҚШга бориб келган арман адиби Грант Матевосян:\n— Ҳамюртларим билан кўришиб дилим яйради-ю, виждоним қийналди: улар бизни меҳмон қилишдию, бизнинг дастурхон ёзишга қурбимиз етмади… дунёда энг ҳуқуқсиз, ҳимоясиз, энг қашшоқ шўро ҳукуматининг адиблари, санъаткорлари экан, — деган эди.\n“…Гоҳо руҳият дунёсининг қийноқлари, ёвузларнинг қутқулари кишини дўзах азобидан баттар уқубатларга гирифтор қилади. Бироқ яшаш керак экан, тириклик ҳам, ахир ярим ҳикмат-ку…”\nБу шоир қалбидаги руҳий ғалаёнлар,тўфонларнинг ҳосиласи. Абдуллажон ўзига-ўзи тасалли бериб, аламини меҳнатдан, мутолаадан олиб, гоҳо шеърларига юклаб, шу “қутқулар”ни енгиб келаётган шоир. Оддийгина нозик ниҳолнинг ҳам сояси бор. Катта истеъдодларнинг соясини, ҳасадгўйларини ҳеч кимга тақдир йўлиқтирмасин!\nКичик мисол: шоир турмуш икир-чикирлари, худбин ва бачкана амалпарастларнинг кирдикорларидан қийналиб юрган кезлар. Иккита шеъри босмахонага туширилиб, ҳарфлари тердирилган. Таҳририятда кундузги юмушлар тугаб, ходимлар уйга қайтишидан ярим соат олдин —17.40 да “планировка” бўлади. Эртага саҳифага қўйилиши зарур бўлган материалларни ҳар бир бўлим вакили, муҳаррир ва котиб таклиф этади.\nМен ёш шоирга ҳам маънавий, ҳам моддий ёрдам бўларми, деган умидда муҳаррир хонага кираётганда адабиёт бўлими вакилига: “Ўша шеърларни бугун таклиф қилинг”, дея эслатаман. У “хўп” дегандай бошини силкитади-ю, лекин муҳаррир олдида талқон ютиб ўтиради. Бу “хўп” ҳафта, ой, уч ойга чўзилади: “Бу одам нега бундай қилади? Шеърлар ёқмадими ё қалтис жойи бормикан?”\nШанба куни “планировка”да муҳаррир:\n— Расмий ахборотлар, саноат, қишлоқ хабарлари кўпайиб, газета жуда зерикарли чиқяпти, ўртоқлар. Терилган тайёр нарсалардан ҳаммабоп, энг қизиқарлиларини таклиф қилинглар, — деди.\nМен адабиёт бўлимидаги “тормозчи”нинг йўқлигидан фойдаланиб, ўша шеърларни таклиф этдим…\nДушанба куни эрталабки “летучка”да шеърларни муҳаррир тўлқинланиб мақтади:\n— “Совет Ўзбекистони”да ана шу “Бургут”дай, “Аёл”дай асарларни бериш керак кўпроқ.\nУндан кейин бошқалар, ҳатто мусаҳҳиҳу “партия турмуши” бўлимининг мудирларигача мақташди. “Тормозчи” нима қилар экан, деб қараб ўтирибман.\nУ менинг кўзларимга бақрайганча қараб, уялмай-нетмай ҳаммадан кўп — ўн минут гапириб, баҳонада бўлим фаолиятидан “ҳисобот” берди, ўзининг фидойи, жонкуярлигини “кўрсатди”:\n— Авторларга олдиндан заказ бериб, югуриб-элиб, орқаларидан қувиб, минг бир машаққатлар билан тайёрлаймиз бунақа материалларнинг ҳар бирини. Бўлимда эса ходим кам, маош оз.\nБу кетишда “тормозчи” ҳозир: “Бу шеърларни ҳам бошдан-оёқ ўзим қайта ёзиб чиққанман!” — деб юборар дея хавотирланиб ўтирганимда, йўқ, худо инсоф бериб бундай демади. Шунисига ҳам шукр. Шунда ҳамиша ёқимли, оройишта табассум қилиб юрадиган бу гўзал аёл кўзимга жуда ёвуз, “дўзахий” кўриниб кетди. Абдуллажоннинг деярли ҳар бир сатри шундай ҳасадгўйларнинг орасидан ўзига йўл очиб ўтган. Унга катта истеъдод берган худойим жонига ҳам тўзим берсин.\nҚадаҳ сўзнинг давоми\nҲамюртимиз,дилбар бастакор Раҳматжон Турсуновнинг эллик ёшлик тўйини ўтказиш учун вилоятимизга Қашқадарёнинг биринчи расмий шоири Жуманиёз ака “кенгликлар” ошуфтаси Раҳматжоннинг қадрдони Абдуллажон билан бирга келган эди. Ҳилол, Косондаги учрашувлардан кейин Раҳматжон Турсуновнинг қайнонасиникида ўтирибмиз.\nМенга сўз беришди. Жуманиёз ака, Абдуллажон ҳақида сўзлаб, энди чинакам «дарвеш», бетакрор ҳайкалтарош ва кандакор Омон Азиз, шунингдек, Садриддин Салимов, Бахтиёр Анвар ҳақида гапирмоқчи бўлаётганимда ўзига бино қўйган бир даврадошимиз “гапнинг белига тепиб”, “берди”ни узиб қўйди.\nУзилиб қолган ўша сўзнинг давоми:\n“…Шоирларимизни эл-юрт яхши танийди-ю, лекин мен Омон Азизга, Раҳматжон Турсуновга кўпроқ ҳавас, ҳатто рашк қиламан. Сабабки, Жуманиёз ака, Абдуллажоннинг шеърлари қандай пурмаъно, жилвагар, сероҳанг, гўзал бўлмасин — Ўзбекистон, Ўрта Осиё ҳудудидан чиқаётганда “тилсиз” бўлиб, дудуқланиб қолади. Уларни бошқа минтақаларда аслидагидек тушунмайдилар, таржималарда эса аслнинг жозибаси, шираси қолмай, бегоналашиб кетади.\nОмон Азизнинг эса мисга муҳрланган гўзал ғоялари, Раҳматжон Турсуновнинг дилрабо куйлари ҳудудларни тан олмай, бутун нафосати билан эллар аро кезиб, оқ танли, қора танли, сариқ танли — бани оламни асир қилаверади.\nШунда Абдуллажоннинг шеърларини ўқий олмайдиганларга менинг раҳмим келади. Бир китобхон сифатида инсониятнинг буюк фарзандларидан бири Робиндранат Тагор ўз шеърларини йироқ ўлкаларда ҳам таржимасиз ўқишлари учун расм-лавҳа усулини топган экан. Абдуллажоннинг ҳам нотуркигўй элларга раҳми келиб, шеърларини таржимасиз тушунадиган бирон усул топса бўлмасмикан?”\nАна шу эди узилган сўзимнинг давоми.\n“Ижодкор учун раҳнамонинг аҳамияти қай даражада муҳим?..”\nХаёлимда ҳали ҳам ўша китоб: “Лев Толстой”.\nМенинг бу майда-чуйда воқеаларни ёзишдан муродим Абдуллажонни мақташ ёки лаганбардорлик қилиш эмас, муроди ҳосилим — армонли бир ўкинчни айтиш.\nАгар Абдуллажон шунча вақти, кучини рўзғор тебратиш учун ишлашга, бошпана қидиришга, озурда асабларини тинчитишга сарфламай — ўша навқирон ўсмирлигидаёқ оддий инсоний шароитда яшаб бутун вақтини, борлиғини шеъриятга бағишлай олса, ҳозир қандай буюк сиймо бўларди!\nАминманки, ҳозирги даражасидан ўн чандон юксакроқ даражага етишган, у туфайли ўзбек адабиёти ҳам қаддини янада расо қилиб юрган бўларди. Бунинг учун алоҳида имтиёзлар керак, демайман, йўқ, вақтида оддий инсоний турмуш шароитлари керак бўлган эди шоиримизга. Шунда шоир изтиробларга тушиб, ўз ёғига ўзи қоврилиб юрмасди ва бу сатрларни ҳам битмасди:\nШу ёшда бойиган заргарлар бари,\nШоирлар шу ёшда довруқ қозонган,\nЁнса сўнгги муҳлат ошиқ ҳам ёнган,\nОҳ, дўстим, биз-чи, нимани кўрдик,\nЭлликка шунчаки лаллайиб кирдик..\nСенга балки аён, балки ноаён,\nБир ҳаёт ҳадисин айлайин баён.\nМайли, сувлар кечгин, майли, ўтда ён,\nҲаргиз илтимосга кунинг қолмасин.\n…Саховат аҳлига гарчи юз бурдим,\nГоҳи дам ҳайратда лол қотиб турдим,\nНорнинг ит олдида чўкканин кўрдим,\nҲаргиз илтимосга кунинг қолмасин…\nБу сатрлардан ҳар бир туркигўй фуқаронинг юрак-бағри зирқираблар кетади. Бу ҳазил эмас, муболаға ҳам эмас — қон силқиган жигарнинг тўлғониши, алам-армонларга лиммо-лим дилнинг пушаймонли нидоси.\nТангри пешонасига улкан истеъдодни битган халқнинг… бахти ярим. Ўша истеъдодни бағрикенглик билан камолга етказадиган жўмард халқнинг бахти бутун бўлади. Бўлмаса, “худо берган” сара уруғ ҳам яхши ишланмаган кучсиз тупроққа тушиб, сув, ҳаво, қуёшдан тўла баҳраманд бўлолмаса — тўла етилмаса ярим пуч бўлиб қолиши мумкин.\nАбдулла нега Турон сарҳадларида қолиб кетди?\nУ улуғ бобомиз Соҳибқирон Амир Темур ёнидаги Улуғбекдай ўсса, қандай сиймо бўларди?\nТолстой нега даҳо бўлиб дунёга танилди?\n…Абдулла бошпана сўраб маҳобатли маҳкамага боради…\nЛев Толстой асарларининг қалам ҳақидан воз кечганда хотини жавраб-йиғлаб подшоҳ — император олий ҳазратларига арзга боради. Икки-уч жамоа хўжалигига етадиган ер-суви, боғ-роғлари, ўрмонлари, ўрта мактаб болалари жойлашадиган уй-жойи, бир қишлоққа етадиган анжомлари, бир давлат хўжалигининг ишчиларига тенг хизматкорлари, икки ярим миллион сўм жамғармаси бўла туриб, ҳоқонга қандай арз қилади, денг:\n— Қариб, мияси суюлган чолим мени, бола-чақаларимни оч, яланғоч қолдириб, бўйнимга тўрва осиб, гадойликка чиқишга ундаётир. Вой-дод!..\nПодшоҳ ҳазрати олийларининг “оч, яланғоч қолаётган” бола-чақаларга раҳми келиб, адибнинг ҳеч босилмаган ва кўрсатилмаган томоша асари (пьеса)ни подшоҳлик театри саҳнасида қўйдиради ва миллионер “гадойлар”га умрбод нафақа тайинлайди.\nЁинки Гоголни олинг:\nДунёда рус тузуми, ҳоқону ҳокимлари, амалдорларининг аста-аврасини ағдариб Гоголдай дўппослаган, шармандаи шармисор қилиб улар устидан Гоголчалик кулган бирон зот йўқ. Гоголнинг дўстлари “Ревизор” ҳеч бир саҳнага қўйилмайди, дея башорат қилиб юришганда, бу асар биринчи бўлиб подшоҳлик театри саҳнасида қўйилади, подшоҳ унинг биринчи томошабинларидан бўлади. Томоша тугагач, подшоҳ вазиру ҳокимларни йиғади:\n— Хўш, қалай?\nШунда подшоҳ мазза қилиб яйраб кулади:\n— Ҳамманг қилмишинг, аъмолу бадингга яраша жазоингни олдинг. Лекин заранг калтакнинг энг кучли зарбаси менинг бошимга тушди! — деган.\nАдибни эса жаллод қўлига топшириш ўрнига… унга умрбод етадиган нафақа тайинлаган: — Бундай одам муҳтожликда қийналиб юрмасин, бизнинг башараларимизни ойнага солиб, ана шундай аниқ кўрсатадиган асарлар ёзсин кўпроқ!\nМайли, булар тан олинган даҳолар экан. Оддий косибнинг ўғли, ўзини “ўртамиёна адиб” ҳисоблаган Чехов-чи?\nПойтахтда бетоблашиб қолган Чехов Ялтага боради. Денгиз қирғоғидаги хушҳаво гўшада ўн ойда ярим гектарлик чорбоғ, уч қаватли уй (оқ харсангтошлардан) қурдириб олади. Чор ҳукумати Москвадан Ялтага — Чеховнинг уйигача телефон сим торттириб беради. Бетоб адиб “Чайка”нинг премераси учун пойтахтга қатнаб узилиб қолмасин, дея Ялтанинг пароход бекатида муҳташам театр қурдиради. Шу баҳонада шаҳар театрли бўлади. Катта театрнинг бутун жамоаси бориб, адибга асарини кўрсатади…\nМен Чехов уй-музейи мутасаддисидан сўрадим:\n— Бундай уй-чорбоғни Чехов ўн ойда қандай маблағга қурдирган?\n— Адиб қирқ ёшга кирганда ёзганларининг ҳаммаси жамланиб, олти мингдан ортиқ хатлари қўшилиб, йигирма жилдли китоблари чиқарилган. Бу уй-жойни қуришга адиб бир йилда олган қалам ҳақининг ярми ҳам сарфланмаган. Онасига, Горкийга, ука-сингилларига, ошпазига алоҳида-алоҳида қурдирган хоналар ҳам шу ҳисобга киради.\nҚанийди бизнинг шоирлар, бастакор, мусаввирлар бахтига ҳам тангри шундай бир раҳнамони ато этсайди. Бизнинг чориқ билан тўрга ўтган тезпишар раҳнамоларимиз, уларнинг маддоҳ “назариячи”лари “Бундай шароитда ижодкор халқ дарду ташвишларидан узоқлашиб, бегоналашиб кетади”, дейишлари аниқ.\nЙўқ! Бу кўрмай-кўрмай энди мансабнинг мазасини тотган пуч раҳбарларнинг бахил, очкўз “назарияси”дир. Асил — айнимайди. Бунга мисол — Абдуллажоннинг амалдор бўлгач, СССР халқ депутати бўлгач ёзган шеърлари. Шунда мен рус адиблари ичида биринчи бўлиб Нобел мукофотини олган Иван Буниннинг сўзларини эслайман. Уни Париждан Россияга қайтиб келишга чорлашганда, юртини қўмсаб юрган адиб бошини тебратиб, қақшаб зор-зор йиғлайди:\n— Биламан: ишчи ва деҳқонлар покиза одамлар. Лекин уларда илм, давлатни бошқариш малакаси йўқ. Қонун-қоидаларни, жамиятнинг ривожланиш қонунларини ўрганиш учун уларда вақт ҳам, шароит ҳам бўлмаган. Давлатни фақат ҳалоллик билан бошқариш учун махсус тайёргарлик зарур. Мен ўз мўъжаз рўзғорини эплаб бошқаролмаган ишчи, деҳқон “бошқараётган” юртга бориб қандай яшайман? Уларнинг жоҳилона йўл-йўриқ, буйруқларига қандай чидайман?!\nАдибнинг башоратига бугун бутун Иттифоқ гувоҳ бўлиб турибди.\nБунга руснинг виждондай адиби Виктор Астафев ҳам яқинда жавоб бергандай бўлди. Унга китобхонлари хатлар йўллаб: “Афсус-надоматлар бўлсинким, сиздан Лев Толстой чиқмади.\nҲатто Юрий Трифонов даражасига ҳам етолмадингиз”, дея таъна қилишганда, шундай жавоб берди:\n— Ҳозир сизлар яшаб турган йиртқичона ит турмушини тасвирлашга менинг иқтидорим бемалол етади. Қачонки сизлар инсоний ҳаёт қуриб, одамдай яшай бошлаганларингда Лев Толстой ҳам пайдо бўлади, албатта, пайдо бўлади.\n— Ҳеч яшагим келмайди. Бу тирикчилик кўзларимга жуда совуқ, бемаъни кўринади. Хунук даҳмазага ўхшайди, — деб қолди.\n— Ҳали ёшсиз, нега безидингиз дунёдан?\n— Ҳе, бу дунёси қурисин!\nУнинг маъюс, рангсиз, кул босгандай кўзларига кўзим тушиб, юрагим шиғиллаб, нафасим ичимга тушиб кетди. Қандай далда беришни билмай, довдираб қолдим. Бундай қалтис дамда бир калима сўз тарозининг ё у, ё бу палласини босиб юбориши мумкин. Сукут сақлаб, сўнг шоирнинг менга сирли туюлган икки сатрини айтдим:\n…Ниманидир ахтараман —\nшеърдан ҳам улуғ,\nСуҳбатдошим бошини кўтариб, менга маюс тикилди:\n— Бу нима экан-а “нондан азизроқ”?!\nМен унинг умидсиз, сўниқ кўзларига ҳаёт шуъласи эниб, ёлқинланганини кўрдим. Бужмайган сарғиш қоғоздек яноқлари остига ранг югурди.\nСаволини яна такрорлади:\n— Нима экан-а?\n— Қайдам… нондан азиз нима бўларди: “Ярим ҳикмат” — Ҳаётдир-да!\nСуҳбатдошимнинг рангсиз кўзларида жило пайдо бўлди:\n— Қизиқ, мен яна баҳорни соғина бошлаганга ўхшайман…\nҚарши. 1991 йил, 17 март\nTeg(lar) Abdulla OripovSamar Nurov\nAbdurahmon Jomiy. G’azallar, qit’alar, ruboiylar\nJorj Bayron va sohibjamol novvoy qiz.


Redmi K30S – ушбу туркумдаги сўнгги флагман! - Terabayt.Uz\nRedmi K30S – ушбу туркумдаги сўнгги флагман!\nXiaomi яқинда Европа бозорига тақдим этилган флагманлар – Mi 10T ҳамда Mi 10T Pro моделлари энди Redmi бренди остида бошқа ном билан чиқади. Snapdragon 865 процессорли бу смартфонлар тегишлича Redmi K30T ва Redmi K30T Pro деб аталиши айтилган эди.\nЛекин таниқли хитойлик инсайдер – Digital Chat Station берган сўнгги маълумотга кўра, Xiaomi Mi 10T моделининг маҳаллий версияси Redmi K30S деб номланади ва у Redmi K30 туркумининг сўнгги вакили бўлиб қолади.\nБироқ информатор Xiaomi Mi 10T Pro флагмани ҳамда Xiaomi Mi 10T Lite арзон смартфони Хитой учун қандай номда чиқиши ҳақида бирор нима демаган.\nХитой бозорига мўлжалланган Redmi K30S эса ушбу ойнинг охирида ёки кейинги ой аввалида расман намойиш этилади. Зеро, ҳар йили 11 ноябрь (11.11) санаси бу мамлакатда «Бўйдоқлар куни» – чегирмалар палласи бўлади ва мисли кўрилмаган ҳажмларда савдолар амалга оширилади. Redmi эса янги маҳсулотини шунгача бозорга чиқариб улгуриши керак.\n#Redmi #Xiaomi #андроид смартфон #Xiaomi Mi 10T #Xiaomi Redmi K30S


Фатхулло Фатхуллоев: Ўзбекистон чемпионатидаги жамоалар билан беллашиш осон эмаслигини ўзимда синаб кўрганман – O'zbekiston Milliy paralimpiya qo'mitasi\nЧемпионатимизда ўйнаб кетган легионерлар орасида тожикистонлик Фатхулло Фатхуллаев ҳам бор эди. Ёдингизда бўлса, у ўтган йили “Бухоро” шарафини ҳимоя қилди. Бу йилги мавсумни эса ўз юртида “Хўжанд”да давом эттирди. У юртимиздаги фаолиятини эслар экан, нима учун “Бухоро”дан кетганини тушунтирди.\n– Ҳа, мен “Бухоро”да ярим йил ўйнаганман. Менга ҳамма нарса ёққан ва жамоада яхши кутиб олишганди. Ўзбекистон чемпионати жуда қизиқарли ва бу мени тўла қаноатлантирганди. Аммо менинг клуб билан шартномам тугаганди. “Хўжанд”нинг ОФКга йўлланма олиши учун мендан ёрдам беришимни сўрашганида улар томонидан юборилган таклифни қабул қилдим.\nЎшанда Фатхуллоевнинг “Бухоро”да тўп суришига ҳамюрти, собиқ мураббий Муҳсин Муҳаммадиев сабабчи бўлган. Унинг таклифига биноан бухороликлар сафига қўшилганди. Бироқ Муҳаммадиев клубда яхши натижалар кўрсата олмади. Ўз ўрнида тожикистонлик футболчи ҳамюртининг “Бухоро”даги фаолиятини баҳолар экан, жумладан шундай деди:\n– Ҳа, Муҳсин Муҳаммадиев билан “Бухоро”да ва миллий терма жамоада бирга ишлаганман. У жуда яхши мутахассис. Тўғри, муаммолар бўлган. Лекин Ўзбекистон чемпионатидаги жамоалар билан беллашиш осон эмаслигини ўзим ҳам танамда синаб кўрганман. Биз шундай мураккабликларга қарамай, элитада жон сақлашга ҳаракат қилганмиз.\nАлбатта, “Бухоро”нинг ўйинларини кузатяпман. Ҳозирда клуб сафида асосан ёш футболчилар ўйнашмоқда. Улар “Бухоро”нинг Суперлигада жон сақлаб қолиши учун ҳаракат қилмоқдалар.\nФатхуллоев Тожикистонда кўзга кўринган ўйинчилардан бири ва кўп йиллар давомида миллий терма жамоасида ҳам ўйнаган. Лекин Усмон Тошев Тожикистон термасига бош мураббий бўлиб келгач, Фатхулло доим ҳам йиғинларга чақирилмаяпти. Ёки уларнинг ўртасидаги муносабат яхши эмасми?\n– Менда у билан яхши шахсий муносабат бор. Тўғри, мен Тошев билан кўп ишламаганман. Бироқ мураббийнинг ишончи борасида бошқаларда бўлгани каби менда ҳам муаммо юзага келмаган, – деди “Бухоро”нинг собиқ футболчиси.\nУ юртимизда тўп сургани сабабли ўзбек футболини ҳам кузатиб бормоқда. Натижада чемпионатимиздаги ёқтирган футболчиси ва қайси клубда тўп суришни исташи ҳақида ҳам гапирди.\n– Ўзбекистонда кўплаб яхши футболчилар бор. Аммо менга ҳаммадан кўра, Машариповнинг ўйин услуби ёқади. У тўп билан жуда енгил ҳаракат қилиб, бемалол қаршисига чиққан 2-3 нафар рақибини алдаб ўта олишга қодир. Қайси клубда ўйнашни хоҳлайман? Албатта, “Пахтакор”да.\nЭнди эса фаолиятини Ҳиндистоннинг “Ченнайн” жамоасида давом эттирадиган бўлди. Лекин маълум бўлишича, унга ўзимизнинг клублардан ҳам чорловлар бўлган. Фатхулло эса ушбу танлови ҳақида қуйидагиларни айтди:\n– Ҳиндистонда футбол жуда яхши шаклланиб боряпти. Маҳаллий Суперлигада яхши савиядаги легионерлар талайгина. Ўз кучимни мана шундай лигада синаб кўрмоқчиман. Шунинг учун ҳозир мен фақат янги клубим ҳақида ўйлаяпман. Инкор этмайман, Ўзбекистондан яна таклифлар бўлган, бироқ мен ҳинд Суперлигасини танладим.\n“Бухоро” – “Сўғдиёна” ўйинида киритилган 7 та голни томоша қилинг (Видео)\n500 та рақибни нокаут қилган Бектемир янги жангга тайёр!


Президентнинг Наманганга ташрифи, натижалар, вазифалар\nЎзбекистон Республикаси Президенти Шавкат Мирзиёев 2,3 май кунлари Наманган вилоятига ташриф буюрди.\nШу ерда 2018-2019 йилларда балиқчилик, паррандачилик, чорвачилик, пиллачиликни йўлга қўйиш, томорқачиликни янада ривожлантириш, иссиқхонада лимон етиштириш, тутзорлар ташкил этиш, оғир ҳудудлардаги майдонларнинг сув таъминотини яхшилаш, пахтадан бўшаган ерларга турли экинлар экиш ва экспортбоп маҳсулотлар етиштириш, вилоят экспорт салоҳиятини янада ошириш бўйича лойиҳалар тақдимоти ҳам ўтказилди.\nНаманган шаҳридаги “Орзу” кичик саноат зонасида амалга оширилаётган лойиҳалар тақдим этилди.\nПрезидент ёнғоқзорларни кўпайтириш, балиқчилик бўйича мутахассислар тайёрлаш, картошка уруғчилигини ривожлантириш бўйича мутасаддиларга топшириқлар берди.\nШавкат Мирзиёев Учқўрғон туманидаги “Uztex Uchkurgan” масъулияти чекланган жамияти фаолияти билан ҳам танишди.\nПрезидент Шавкат Мирзиёев Наманган вилоятига ташрифининг иккинчи куни Тўрақўрғон туманидаги Исҳоқхон Тўра Ибрат мемориал мажмуасида амалга оширилган бунёдкорлик ишлари билан танишди. Исҳоқхон Ибрат номидаги хорижий тилларга ихтисослашган мактаб-интернатни кириб кўрди, ўқитувчи ва ўқувчилар билан мулоқот қилди.\nШавкат Мирзиёев мажмуага уйғун тарзда Косонсой сойининг икки қирғоғида бунёд этилган хиёбонни кўздан кечирди. Бу ерда қурилаётган уй-жойлар, савдо шохобчалари, кўнгил очар масканлар, аҳоли сайр қиладиган йўлаклар ва бошқа инфратузилма объектлари қурилишини янада такомиллаштириш бўйича кўрсатмалар берди. Мажмуа ҳудудида вилоят зиёлилари, нуронийлар билан мулоқот қилди. Улар Президентимиз ташрифидан хурсандлигини, буюк аждодларимиз хотирасини абадийлаштириш борасидаги ишлари учун миннатдорлик изҳор этди.\nДавлат раҳбари Наманган шаҳар давлат хизматлари марказида ҳам бўлиб, марказдаги шарт-шароитлар билан танишди, ҳайдовчилик гувоҳномасини алмаштириш жараёнини кўздан кечирди. Тўлиқ электронлаштирилган мазкур тизим орқали фуқароларга 5 дақиқада янги тоифадаги ҳайдовчилик гувоҳномаси берилади.\n– Хотин-қизлар қўмиталари вакиллари энди йиғилишма-йиғилиш юрмайди, ўз участкасидаги аёллар муаммолари билан шуғулланади. Бу соҳадаги энг катта иллат – хотин-қизлар қўмиталари ўз ортидан ҳеч кимни эргаштиролмайди. Бунга барҳам берилсагина жамиятимиздаги маънавий муҳит ўзгаради, хотин-қизлар муаммолари камаяди, – деди Шавкат Мирзиёев.\nДавлатимиз раҳбари ташрифидан сўнг “Оила” илмий-амалий тадқиқот марказининг Наманган шаҳар ва 11 туман бўлимларига “Spark” русумли автомобиллар топширилди.


Бизнесни кеча-ю кундуз онлайн рўйхатдан ўтказиш мумкин бўлади\n13:22 / 14.11.2016\nЎзбекистонда 2017 йилнинг 1 апрелидан бошлаб, тадбиркорлик билан шуғулланмоқчи бўлганларни онлайн тарзда кечаси ва кундузи рўйхатга олиш амалиёти йўлга қўйилади.\nЎзбекистон Республикаси Вазирлар Маҳкамаси 2016 йил 28 октябрда қабул қилган “Тадбиркорлик субъектларини давлат рўйхатидан ўтказиш ва ҳисобга қўйиш тизимини такомиллаштириш тўғрисида” қарори бандида шу ҳақда сўз юритилган.\nМазкур ҳужжат билан тадбиркорлик субъектларини давлат рўйхатидан ўтказиш ва ҳисобга қўйиш тизимини тубдан такомиллаштириш бўйича чора-тадбирлар комплекси маъқулланган.\nҚарорга кўра, 2017 йил 1 апрелидан бошлаб Ўзбекистон Республикаси Давлат интерактив хизматлари ягона порталига интеграциялашган Тизим орқали тадбиркорлик субъектларини давлат рўйхатидан кеча-ю кундуз ўтказиш ва ҳисобга олиш таъминланади.\nЎзбекистон Вазирлар Маҳкамаси қарор тадбиркорлик


«Эл-Класико» 11 йил ичида илк марта Месси ва Роналдусиз ўтади – Teleradio.UZ\nBosh sahifaSPORT«Эл-Класико» 11 йил ичида илк марта Месси ва Роналдусиз ўтади\n«Эл-Класико» 11 йил ичида илк марта Месси ва Роналдусиз ўтади\n«Барселона» ҳужумчиси Лионель Месси 28 октябрь куни Мадриднинг «Реал» клубига қарши учрашувда майдонга тушмаслиги маълум бўлди. Бу ҳақда «Барселона»нинг расмий сайтида эълон қилинган.\nАргентиналик футболчи Испания чемпионатининг 9-турида «Севилья»га қарши ўйинда қўлидан жароҳат олганди. Клуб шифокорлари Мессининг ўнг қўлининг тирсак қисми синганини тасдиқлашган. Энди футболчи 3 ҳафтагача майдонга қайта олмайди.\nЭндиликда, Месси «Барселона»нинг камида 6 ўйинини ўтказиб юборади, жумладан «Реал»га қарши «Эл-Класико» ўйинини ҳам. ЕЧЛда эса «Интер» билан бўладиган 3-4 тур баҳсларда ҳам (24 октябрь ва 6 ноябрда) Месси бўлмайди.\nШу тариқа, «Барселона» ва «Реал» ўйини кейинги 11 йил ичида илк марта Лионель Месси ва Криштиану Роналдусиз ўтказилади. Португалиялик футболчи 2018 йил ёзида Туриннинг «Ювентус» клуби сафига ўтиб кетганди.\nМаълумот учун, Месси «Эл-класико»лар тарихидаги энг яхши тўпурар ҳисобланади. У «Барселона» ва «Реал» ўртасидаги тўқнашувларда жами 18та гол урган.\n«Эл-класико» баҳси охирги марта бу икки футболчисиз кечиши охирги марта 2007 йилнинг 23 декабрида кузатилган. Ўшанда мадридликлар «Камп Ноу»да каталонияликларни 1:0 ҳисобида доғда қолдирганди.\n«Real» muxlislarining atigi 9 foizi Beylni qo‘llashi ma’lum bo‘ldi\nRavon R3 jamoasi Rossiyadagi poygada g‘alaba qozondi\nFIFA JCh—2022 da jamoalar soni 32 ta bo‘lishini ma’lum qildi\n“Chelsi” Antonio Kontega 9 mln funt to‘laydigan bo‘ldi\nO‘zil Dolmabahcheda Erdo‘g‘an bilan iftorlik qildi\nO‘zbekiston taekvondo terma jamoasi so‘nggi 8 yildagi eng yomon natijasini takrorladi\n“Milan”ning asosiy transfer maqsadlari ma’lum qilindi\nHukumat qarori: O‘zbekiston XXI yozgi Osiyo o‘yinlarini o‘tkazish uchun da’vogar


Вилоят адлия бошқармаси фаоллар залида «Фуқаролар йиғини раиси(оқсоқоли) сайлови тўғрисида»ги қонун -жамият равнақининг муҳим омили» мавзусида ОАВ лар билан матбуот анжумани ўтказилди.\nТадбирда вилоят ҳокимининг ўринбосари О.Абдуғаниев, сенатор И.Қоратоев, вилоят адлия бошқармаси бошлиғи ўринбосари С.Тоғаев, вилоят адлия бошқармасининг масъул ходими Ш.Расуловлар иштирок этдилар ва сайлов қонунчилиги тўғрисида сўзга чиқдилар.\n— Бу йил сайловлар йили, — деди ўз сўзида вилоят ҳокимининг ўринбосари Отабек Абдуғаниев. — Май ойида фуқаролар йиғини раиси (оқсоқоли) сайловлари бўлиб ўтади. Ушбу сайловларда очиқ-ошкоралик принципларига амал қилинишини кузатиш, ҳаққоний ўтиш жараёнларини ёритишда биз маҳаллий ҳамда республика оммавий ахборот воситаларига таянамиз. Нафақат сайлов жараёнларини, балки жойларда сайловларга тайёргарлик жараёнларини, номзодлар очиқ-ошкора танланишини, халқ билан ҳокимият ўртасидаги кўприк каби бу тузилмага муносиб номзодлар сайланиши устидан жамоатчилик назорати ўрнатилса, мамлакатимизда ҳақиқий демократик жамият шаклланишини таъминланган бўлар эди.\nТадбирда вилоят адлия бошқармаси масъул ходими Шердор Расулов «Фуқаролар йиғини раиси (оқсоқоли) сайлови тўғрисида»ги қонун -жамият равнақининг муҳим омили» мавзусида маъруза қилди, ушбу қонуннинг мазмун-моҳияти слайдлар орқали тушунтириб берилди.\nОАВ вакиллари билан фикр алмашиш жараёни қизғин кечди.


Туман Кенгаши депутатларини моддий ва маънавий рағбатлантириш тизими жорий этилмоқда - AmuNews.uz - энг сўнгги янгиликлар\nТуман Кенгаши депутатларини моддий ва маънавий рағбатлантириш тизими жорий этилмоқда\n2018 йил 24 март кунги халқ депутатлари Амударё тумани Кенгашининг 44-сессияси қарори билан туман Кенгаши депутатларини моддий ва маънавий рағбатлантириш тизимини жорий этилди.\nЭндиликда туман кенгаши депутатларига “Адолатли депутат”, “Халқпарвар депутат”, “Меҳнаткаш депутат” ва “Фахрий депутат” номлари берилади.\nБу ишлар халқ депутатлари Амударё туман Кенгаши депутатларини моддий ва маънавий рағбатлантириш тўғрисидаги Низом ва шу мақсадда тузилган Комиссия хулосасига асосан амалга оширилади.\n“Адолатли депутат”, “Халқпарвар депутат” ва “Меҳнаткаш депутат” номларига эга бўлган депутатларга туман Кенгаши қарори билан тасдиқланадиган шаклдаги сертификат ва эсдалик совғалар берилади ҳамда бундай номга муносиб деб топилганларни кейинги сайловларда депутатликка номзод сифатида кўрсатиш сиёсий партияларга тавсия этилади.\n“Фахрий депутат” номи ҳар йили депутатлик муддати тугаган бир собиқ депутатга берилади.\n“Адолатли депутат” номи учун асосий талаблар қуйидагилардан иборат:\n- туман Кенгаши сессияларида муҳокамаларда доимий ва аҳамиятга молик масалаларни олиб чиқишда фаол қатнашиш;\n- туман Кенгаши ва унинг доимий комиссиялари томонидан муҳокама қилинаётган масалалар бўйича ўзининг асосли ҳамда таъсирчан таклифларини илгари сураётган (маъруза ва муҳокамаларда иштирок қилиш);\n- қонунларни аҳоли орасида тарғиб килиш, уларнинг ҳуқуқий маданиятини оширишда фаоллик кўрсатиш;\n- турли хил мунозарали ҳуқуқий масалаларпи ҳал этишда қатьиятлилик кўрсатиш;\n- қонунлар ижросини ва ҳуқуқни қўллаш амалиётини ўрганишда ўзининг муносиб ҳиссасини қўшиш.\nБунда, депутатларнинг ташаббуси билан туман Кенгаши сессиялари муҳокамасига киритилган масалалар ва Кенгаш сессияларида ҳисоботлари тингланган мансабдор шахслар сони, аҳолининг ҳуқуқий саводхонлигини ошириш мақсадида ўтказилган ташвиқот ишларининг сони, ижроси ўрганилган қонунлар, эришилган амалий натижаларининг сони ҳисобга олинади.\n“Халқпарвар депутат” номи учун асосий талаблар қуйидагилардан иборат:\n- халк манфаатларини ҳимоя килишда фаоллик кўрсатиб, ўз сайловчилари билан доимий мулоқотда бўлиш;\n- мурожаатларни кўриб чиқишда ҳудуднинг ривожланишига тўсқинлик қилаётган муаммоларни бартарф қилишда, фуқароларнинг бузилган ҳуқуқ ва қонуний манфаатларини тиклашда депутатлик назоратидан кенг фойдаланиш ва амалий натижаларга эришиш.\nБунда, фуқароларнинг кўриб чиқилган ва ечилган мурожаатлари сони, депутатлар томонидан юборилган депутатлик сўровлари сони, туман Кенгаши сессиялари муҳокамасига киритилган масалалар бўйича ҳудуд ва сайловчиларнинг манфаатларидан келиб чиқиб билдирган позиция (баёнотлари) таклифлари сони ҳисобга олинади.\n“Меҳнаткаш депутат” номи учун асосий талаблар қуйидагилардан иборат:\n- ўз ваколатларини, белгиланган режаларни тўлиқ ва сифатли амалга ошириш;\n- ўзининг асосий фаолиятидан ташқари турли комиссия, ишчи гуруҳлар ва бошқа жамоатчилик ишларида фаол иштирок этиш;\n- ҳудудий дастурларнинг ишлаб чиқилишида аниқ таклифлар билан ташаббус кўрсатиш;\n- қонун ҳужжатларини, давлат ва ҳудудий дастурларни амалга оширишда аниқ натижаларга эришиш;\n- ўз фаолиятини оммавий ахборот воситалари орқали доимий равишда ёритиб бориш.\nБунда, депутатлар томонидан оммавий ахборот воситаларида эълон қилинган мақолалар сони, қонун ҳужжатлари ва бошқада ҳужжатларни ишлаб чиқиш ва уларни такомиллаштириш бўйича билдирилган таклифлар сони ҳисобга олинади.\n“Фахрий депутат” номи сидқидилдан ва натижали фаолият юритган ҳамда депутатлик муддати тугаган депутатларга берилади.\n“Фахрий депутат” учун асосий талаблар қуйидагилардан иборат:\n- туман Кенгаши фаолиятини ривожлантиришга улкан ҳисса қўшиш;\n- ижтимоий-сиёсий ва ижтимоий-иқтисодий соҳалардаги ислоҳотларни амалга оширишда муносиб ҳисса қўшиш;\n- жамиятнинг ижтимоий ҳаётидаги фаоллиги билан аҳоли ўртасида муносиб обрў-эътиборга эришиш.\nУМУМИЙ ЎPТА ТАЪЛИМ МУАССАСАЛАPИНИНГ ЎPНАК КЎPСАТГАН ХОДИМЛАPИНИ МОДДИЙ PАҒБАТЛАНТИPИШ ТИЗИМИ ТАКОМИЛЛАШТИPИЛАДИ


Коронавирус: Ўзбекистонда бир кунда 200 та янги холат. Мирзиёев ҳеч қаерни ёпмоқчи эмас\n19 май 2022, Тошкент вақти: 04:25\nЎзбекистонда коронавирусга чалинганлар бир кунда қарийб 200 нафарга кўпайган. Бу йил бошидан бери қайд этилган энг юқори расмий кўрсаткичдир.\nЎзбекистон Соғлиқни сақлаш вазирлиги Матбуот хизматига кўра, 2 апрель куни Тошкент шаҳрининг ўзида 144 одамда коронавирус аниқланган.\nОғир беморлар сони ҳам кўпайган.\nВазирлик маълумотига кўра, айни пайтда тиббиёт муассасаларида даволанаётган 1356 нафар бемордан 209 нафари оғир, 94 нафари эса ўта оғир аҳволда қолаётгани айтилмоқда.\nМутахассислар Ўзбекистонда коронавирусга чалинганлар сони расмий статистикада келтирилганидан анча кўп бўлишини назардан қочиришмайди.\nЧунки коронавирус статистикасига Ўзбекистонда пневмония қайд этилган беморлар киритилмайди.\nЎзбекистон президенти Шавкат Мирзиёев ҳукумат мажлисида коронавирус билан боғлиқ статистикадан ташвишда эканини айтди.\n"Жорий йил бошида кунига ўртача 30-40 нафар бемор аниқланган бўлса, март ойи ўрталаридан бир кунда 160,180, 200 дан ҳам ўтган кунлар бўлаяпти. Бу жуда ёмон кўрсаткич", Афсуски, бу балонинг охири кўринмаяпти. Европа давлатлари яна локдаунга киряпти. Қўшниларимизда ҳам аҳвол яхши эмас.\nКасалликнинг ўта оғир кечиши, ҳаттоки ўлим ҳолатлари ҳам қайд этилмоқда.\nБунинг сабаби – кўпчилик фуқаролар хотиржамликка берилиб, тиббий ниқоб тақиш, ижтимоий масофани сақлаш, антисептик воситалардан фойдаланиш каби карантин талабларига бефарқ бўлиб қолди", - деган Мирзиёев ҳукумат йиғинида.\n"Ҳеч қаерни ёпмаймиз"\nЎзбекистонда коронавирусга чалиниш кун сайин ортиб бораётганига қарамай президент Шавкат Мирзиёев "ҳеч қаерни ёпмаймиз, лекин тартиб-интизомни кучайтирамиз" деб баён қилган.\nМирзиёев бунинг сабабини иқтисодиётни кўтаришга қаратилган чоралар билан изоҳлаган, ёпилсак қўйилган марраларга эришолмаслигимиз мумкин деб айтган\n"Олдин қандай ишлаган бўлсак, шу тартибни тиклаймиз. Худо кўрсатмасин, шунча қилган ҳаракатимиз бекорга кетиши мумкин. Иқтисодиёт нуқтайи назаридан жуда катта марралар қўйганмиз. Агар ёпилиб қолсак, бу натижаларга эришолмаймиз. Ҳеч қаерни ёпмаймиз, лекин тартиб-интизомни кучайтирамиз. Касалланганларни ҳам тез-тез даволаш чораларини кўриш керак.\nТиббиёт ходимлари, етакчи шифокорлар тушунтириш ишларини яна қайта бошласин. Ҳеч қаерни ёпмаймиз, лекин ҳамма талабларни кучайтирамиз. Агар яна бир ҳафта чўзиб юборсак, аҳволимиз олдинги ҳолатга қайтиши мумкин. Тошкентдаги вазият энг оғир, тўйларни 300 киши, концертларни 4 минг кишилик қилиб юбордик. Агар жиддий қарамасак, вазият яна газак олиб кетиши мумкин", - деди Мирзиёев.


Наманганликлар Шавкат Мирзиёевни катта ҳаяжон ила қарши олишди – видео - 28.02.2019, Sputnik Ўзбекистон\nНаманганликлар Шавкат Мирзиёевни катта ҳаяжон ила қарши олишди – видео\nМирзиёев Наманган вилоятига ташрифи давомида кортежни кутилмаганда тўхтатиб, халқ ичига кириб борди. 28.02.2019, Sputnik Ўзбекистон\nМирзиёев Наманган вилоятига ташрифи давомида кортежни кутилмаганда тўхтатиб, халқ ичига кириб борди.\nНаманганда кўчаларида Мирзиёев кортежини юзлаб оддий халқ қувонч ила қарши олди.\nПрезидент кортежи кутилмаганда Тўрақўрғон тумани деҳқон бозори ёнида тўхтади. Давлат раҳбари халқ ичига кириб бориб, одамлар билан самимий мулоқот қилди.\nНаманганликлар ҳаяжонда: Мирзиёев кортежни тўхтатиб, халқ ичига кириб борди\nДавлат раҳбарини қандай кутиб олишганини видеода томоша қилинг.


Сайрамликлар спортда ҳам ғолиб\nВолейболдан давлат хизматчилари орасида Туркистон вилоятининг қишки биринчилиги ниҳоясига етди. “Соғлом миллат – соғлом авлод!” шиори остида 2021 йил 14 январда бошланган турнирда Сайрам тумани ҳокимлигининг вакиллари ўз омадларини синаб кўрдилар.\nТурнирда Туркистон вилоятининг ҳуқуқни ҳимоя қилиш соҳаси, бошқармалар ва ҳокимлик ҳамда ҳудудий департаментлардан тузилган жамоалар вакиллари иштирок этди.\nВилоят ҳокими Ўмирзақ Шўкеев иштирокида ўтган спорт тадбирида статистика департаменти, маданият, спорт ва меҳнат бошқармалари, ички ишлар департаменти ва Сайрам туман ҳокимлигининг терма жамоалари беллашдилар.\nБиринчи ўринни вилоят ички ишлар департаменти, иккинчи совринли ўрин “Сайрам туман ҳокимлиги” жамоаси эгаллади. Учинчи ўрин статистика департаментига насиб қилди.\nМусобақа ғолиблари ва фаол иштирок этган барча жамоаларни вилоят ҳокими Ўмирзақ Естайули тақдирлаб, соғлом турмуш тарзига намунали даражада риоя қилаётган давлат хизматчиларига миннатдорчилик билдирди.\nМ. УСМОНОВА, 2021-02-27, 03:09 205\nЁшларимиз анойи эмас 96\n''Мақтаарал'' футбол клуби олий лигага интилмоқда 166\nЎрдабоши тумани кўпкаридан вилоят чемпиони 143\nТуркистонликлар ғолиб 185\nСайрамликлар спортда ҳам ғолиб 205\nСуперкубок – Туркистонда 217\nҒолиблар сараланди 137


Анор дарахтларини ўғитлаш бўйича тавсиялар - Agronet.uz\nМуаллиф Агроном 24.03.2020\nАнордан мўл ҳосил олиш учун уни ўғитлаш жуда муҳимдир. Айрим боғбонларимиз минерал ўғит бериш билан анордан юқори ҳосил олишга берилиб кетишди.\nАнор учун азот, фосфор, калий, кальций ва бошқа ўғитлар жуда керак. Лекин ҳаддан зиёд минерал ўғит ишлатиш оқибатида анор дарахтингизни мўрт, тез синувчан ва совуққа чидамсиз қилиб қўйишингизни унутманг.\nЯхшиси, маҳаллий ўғитларга эътиборингизни қаратинг. Маҳаллий ўғитларга ҳайвонлар гўнги, суюқ гўнг, қушлар, парранда ахлати, кўмир майдаси, турли чиқиндилар, озиқ-овқат қолдиқлари ва ўт-хашак чириндилари киради.\nМаҳаллий ўғитларда карбомид, азот, фосфор, водород, магний, олтингугурт ва бошқа моддалар кўп. Бу ўғитни кўп ишлатиш анорзорингиздаги тупроқни маданийлаштиради, чиринди билан бойитади.\nЕнгил тупроқлар қовушқоқлиши ортади ва уларда намнинг сақлаш ҳамда моддаларни сўриб олиш, хусусияти кучаяди. Маҳаллий ўғитлар тупроқ унумдорлигини оширса, минерал ўғитлар озуқа режимини яхшилайди, бироқ, боғингизни умрига зомин бўлиши мумкинлигини унутманг.\nШу ерда ёш боғбон дўстларимиз орасида баҳсга сабаб бўлаётган ўғит турлари анор дарахтига қай тарзда таъсири тўғрисида маслаҳат беришни ҳам лозим деб билдик.\nЎсимлик ва дарахт ҳаётида азот етишмаса экин ўсишдан тўхтайди, ҳосилдорлиги камаяди. Азот кўр берилса, айниқса, анор ўсиб, ғовлаб кетади. Совуққа ва сувсизликка чидамсиз бўлиб қолади, меваси чириб кетади.\nФосфор — бақувват илдиз системаси ҳосил қилади, ҳосилнинг пишиб етилишини тезлатади, мевада крахмал ва қанд тўплашда ёрдам беради. Форфор билан ўсимликнинг дастлабки ўсув даврида озиқлантириш муҳимдир. Анор кўчатини очиб, таги текислангач, оз миқдорда тупроққа аралаштириб бериш яхшироқ. Гўнг жамғариш чоғида гўнгга аралаштириб, анорга берсангиз, ундан ҳам тузукроқ.\nКальций илдиз системаси ўсишига ёрдам беради. Тупроқнинг ишқорлик даражасини камайтиришга яхши таъсир кўрсатади. Калий ўсимлик тўқималарини ривожланиши учун жуда муҳимдир.\nУглеводларнинг пайдо бўлишига ёрдам беради, ўсимликнинг замбуруғ касалликларига, иссиққа ва совуққа чидамлилигини оширади. Анор гулини тўкилишини олдини олади.\nМарганей, мис, рух, бор каби микроэлементлар ҳам ўсимлик ва боғингиз ҳаётида муҳим бўлиб, уни ўсиши ҳамда ҳосил тўплашига ижобий таъсир кўрсатади. Минерал ўғитлардан фойдаланиб, мўл ҳосил олаётган боғбонлар кўп.\nМанба: «Анорчилик сирлари» Ёш боғбонлар, фермерлар ва барча қизиқувчилар учун қўлланма, Исроил Неъматов


"Арсенал"нинг вьетнамлик мухлиси клуб автобуси ортидан 6 км югурди / CHAMPIONAT.asia\n"Арсенал"нинг вьетнамлик мухлиси клуб автобуси ортидан 6 км югурди\nОсиё бўйлаб турне ўтказаётган "Арсенал" Вьетнамга етиб келди ва Ханой шахри бўйлаб экскурсия уюштирди.\nЭкскурсиядан сўнг меҳмонхонага йўл олган "Арсенал" автобуси ортидан вьетнамлик ашаддий мухлис югириб борди. Автобусни тўхтатишга уринган мухлис симёғоч ва дарахтга урилиб кетган бўлса-да, жиддий жароҳат олгани йўқ ва югуришда, автобусни қувлашда давом этди.\nУнинг югуриб келаётганини сезиб қолган футболчилар, турли қичқириқлар билан унга далда бўлишни бошлашди. Айрим футболчилар унинг югуришини кўриб, мураббийларга ҳазиллашиб, у билан шартнома тузишни ҳам таклиф этишди. Бироз ўтиб автобус тўхтади. "Арсенал" бош мураббийи Арсен Венгер бу мухлисни автобус ичига таклиф этди.\nИчкарида у футболчилар билан қўл бериб кўришди ва Артета билан расмга тушишга мувоффақ бўлди. Умумий ҳисобда ветнамлик бу мухлис 6 километр масофани босиб ўтди, дея хабар беради клуб расмий сайти.


9 Дек 2019 4250\nБугун Туркманистон ҳудудидан нисбатан нам ва илиқ ҳаво оқимлари кириши таъсирида куннинг иккинчи ярмида Қорақалпоғистон ва Хоразм вилоятининг айрим жойларида, Самарқанд ва Қашқадарё вилоятларида кечга бориб кучсиз ёмғир ёғиши мумкин, деб хабар қилади Ўзгидромет.\nРеспублика ҳудудида 10 декабрда ёмғир ёғиб ўтади, шимолда ёққан ёмғир қорга айланиши мумкин. Мамлакатимиз ҳудудининг катта қисмида ҳарорат фони нисбатан илиқ бўлиб, кечаси 2-7 даража, кундузи 12-17 даража илиқни ташкил қилади, шимолда ҳароратнинг кечаси 3 даража совуқдан 2 даража илиққача, кундузи 3-8 даража илиққача пасайиши кузатилади.\n11 декабрда Кавказ ҳудудидан совуқ ҳаво кириши билан айрим жойларда ёғингарчилик кучаяди. 12-14 декабрда об-ҳавонинг нобарқарорлиги сақланади, айрим жойларда кучсиз ёғингарчилик, фақат мамлакатимизнинг шимоли-ғарбий туманларида об-ҳаво ёғингарчиликсиз бўлади.\nСовуқ антициклон таъсирида шу кунларда ҳаво ҳарорати аста пасайиб кечаси 0-3 даража, кундузи 8-11 даражагача тушади. Бу кўрсаткичлар ўртача кўп йиллик қийматларга яқиндир.\nЭртга мамлакатимиз ҳудудларида қуйидагича об-ҳаво кутилмоқда:\nҲаво ўзгариб туради, бир оз ёмғир ёғиши мумкин. Шамол шарқдан 5-10 м/с тезликда эсади. Ҳарорат кечаси 5-7° илиқ, кундузи 15-17° илиқ бўлади.\nҲаво ўзгариб туради, баъзи жойларда бир оз ёғингарчилик (ёмғир, қор) ёғиши мумкин. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 3° совуқ - 2° илиқ, кундузи 3-8° илиқ бўлади.\nҲаво ўзгариб туради, баъзи жойларда бир оз ёмғир ёғиши мумкин. Баъзи жойларда туман тушиши мумкин. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7° илиқ, кундузи 10-15° илиқ бўлади.\nҲаво ўзгариб туради, баъзи жойларда бир оз ёмғир ёғиши мумкин. Баъзи жойларда туман тушиши мумкин. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7° илиқ, кундузи 12-17° илиқ бўлади.\nҲаво ўзгариб туради, баъзи жойларда бир оз ёмғир ёғиши мумкин. Шарқий шамол йўналишини ўзгартириб ғарбдан 7-12 м/с тезликда эсади, баъзи жойларда 15-20 м/с гача кучайиши мумкин. Ҳарорат кечаси 2-7° илиқ, кундузи 12-17° илиқ бўлади.\nҲаво ўзгариб туради, ёғингарчилик кутилмайди. Баъзи жойларда туман тушиши мумкин. Шамол шарқдан 5-10 м/с тезликда эсади. Ҳарорат кечаси 0-5° илиқ, кундузи 10-15° илиқ бўлади.


Халқимизга хос меҳр-оқибат, саховатпешалик сингари фазилатлар қутлуғ айём кунлари янада ёрқин намоён бўлди. Жойларда хайрия тадбирлари амалга оширилди. Хусусан, “Маҳалла” хайрия жамоат фонди, “Нуроний” жамғармаси, “Камолот” ёшлар ижтимоий ҳаракати ва бошқа ташкилотлар ҳамкорлигида табаррук отахону онахонлар, боқувчисини йўқотган, кам таъминланган оилалар, ногиронлар, беморлар ҳолидан хабар олиниб, Меҳрибонлик, Мурувват ҳамда Саховат уйларига моддий ва маънавий ёрдам кўрсатилди. Бундай эзгу ишлар юртдошларимиз ўртасидаги меҳр-оқибат ришталарининг янада мустаҳкамланишига хизмат қилиши, шубҳасиз.\nҲайит байрами Қорақалпоғистон Республикасида ҳам муносиб нишонланди. Ташкил этилган тадбирларда мустақил мамлакатимизда инсон манфаатларига юксак эътибор қаратилаётганлиги, ҳаётга татбиқ қилинаётган кенг кўламли ислоҳотлар бугун ўзининг самараларини бераётгани эътироф этилиб, Истиқлолнинг қадрига етиш, тинчлик-осойишталикни асраб-авайлаш, Ватанимиз тараққиётига ҳисса қўшиш ҳар бир фуқаронинг бурчи экани таъкидланди.\nШунингдек, Бухоро вилоятидаги барча шаҳар ҳамда туманларда ҳам ушбу байрам улкан хушнудликда ўтказилди. Чунончи, Жондор туманида ҳокимлик, ҳомий корхона ва ташкилотлар, қишлоқ ҳамда маҳалла фуқаролар йиғинлари фаоллари ҳудудда истиқомат қилувчи кекса, боқувчисини йўқотган, ўзгалар қаровига эҳтиёж сезадиган 500 нафардан зиёд фуқаронинг уйига бориб, кўнгил сўрадилар.\nЧексиз инсоний шодликлар айёми Наманган вилоятининг шаҳару қишлоқларида ўзгача шукуҳ, юртимизда ҳукм сураётган осойишталик, амалга оширилаётган беқиёс бунёдкорлик ишларига шукроналик кайфиятида кутиб олинди.\nЖойларда халқ сайиллари, бошқа қатор маданий-маънавий тадбирлар ўтказилди. Вилоят марказидаги Бобур номидаги маданият ва истироҳат боғи отахону онахонлар, миллий қадрият ҳамда анъаналаримизни улуғлаётган ёшлар билан гавжум бўлди. Байрам манзараларидан янада чирой очган масканда, айниқса, болажонлар мириқиб яйрашди.\nРамазон ҳайити, шунингдек, бошқа вилоятлар ва Тошкент шаҳрида ҳам катта хурсандчилик билан ўтказилди.\n«Халқ сўзи» мухбирлари хабарлари асосида\nМазкур рукндаги бошқа мақолалар: « Ижодим илҳоми ўзингсан, ватан!\tЖилоси тиниқ бўёқлар »


Бин Лодин оиласига тегишли компания нефть нархи пасайиши сабабли 30 млрд долларлик қарзга ботди\n23:49 / 24.03.2016\nСаудия Арабистони Saudi Bin Laden Group (SBG) қурилиш компанияси нефть нархи пасайиши оқибатида 30 млрд доллардан кўпроқ қарзга ботди, деб хабар бермоқда бу муаммодан хабардор банкирлар ва молиявий маслаҳатчиларга иқтибос келтирган ҳолда The Wall Street Journal нашри. Иккита кредиторнинг айтишича, компания бир қатор тўловлар бўйича дефолтга (қарзни тўлай олмаслик) йўл қўйди.\nМанбаларнинг таъкидлашича, дефолтларга компания томонидан бажарилган ишларга Саудия Арабистони ҳукумати томонидан ўз вақтида пул тўланмагани сабаб бўлган. Компания бўлимларидан бирида таъкидланишича, бош компаниядан ярим йил давомида молиялаштириш олишмаган. Тўловларнинг кўп ойлик ушланиши пудратчилар ва етказиб берувчиларга ҳам ўз таъсирини кўрсатмоқда.\nФевраль ойи охирида Маккада компания ишчиларининг оммавий норозилик намойишлари бўлиб ўтди, улар маошларнинг тўланмаётганига қарши чиқишган. Саудия Арабистони меҳнат вазирлигининг маълум қилишича, компания қонунга кўра жазолангани сабаб унга пул берилмаган.\nНашрнинг эслатишича, компания Саудия Арабистони раҳбарияти билан яқин алоқаларга эга бўлган ва шунинг эвазига, жумладан Макка ва Мадина шаҳарларини ободонлаштириш ҳамда йирик инфратузилмавий лойиҳаларни амалга ошириш учун кўп миллиардлик давлат буюртмаларини олган.\nКомпаниянинг қарзлари бу йирик лойиҳаларни молиялаштириш давомида йиғилиб қолган. Нашрнинг маълумотларига кўра, компанияга ҳам Саудия Арабистони, ҳам хорижий банклар кредит берган.\nЎтган ҳаж мавсумида ҳаж зиёратчилари устига қурилиш кранларидан бири тушиб кетган. Бунинг натижасида юзага келган саросима оқибатида юзлаб одамлар ҳалок бўлган. Нашрнинг таъкидлашича, шу сабабли Каъбатуллоҳ атрофида қурилиш ишларини олиб борган компания ва қироллик раҳбарияти ўртасидаги муносабатларга совуқчилик тушган. Оқибатда қирол Салмон компанияни янги лойиҳаларда иштирок этишдан четлатган ва компания раҳбарларига хорижга чиқишни тақиқлаб қўйган.\nКомпания оилавий компания бўлиб, ўзининг молиявий ҳисоботини чоп этмайди. Компания нашрга молиявий аҳволи ҳақида изоҳ беришдан бош тортган. Яқинда компания раҳбарияти билан учрашган нашрнинг икки манбасининг таъкидлашича, компания бошқаруви унинг бу муаммоларни енга олишига ишонишини айтган.\nНашр суҳбатдошларининг фикрича, ҳукумат компаниянинг касодга учрашига йўл қўйиши даргумон, чунки у Саудия тизимининг тарқибий қисми ҳисобланади. Маълумотларга кўра, компания ҳиссасига Саудия Арабистонида қурилиш соҳасидаги барча давлат буюртмаларининг 70 фоизи тўғри келади.\n"Ал-Қоида" террорчилик гуруҳининг собиқ етакчиси Усама бин Лодин компания асосчисининг ўғилларидан бири бўлган, бироқ у ҳеч қачон компания фаолиятига алоқаси бўлмаган. Бироқ АҚШдаги 11 сентябрдаги терактдан кейин кўпчилик ҳалок бўлганларнинг яқинлари компанияга даъво аризаси беришган, бироқ улар рад этилган.


Ўртоқлик учрашуви. Нохуш анъана бузилган баҳсда Ўзбекистон Эронга мағлуб бўлди – O'zbekiston Milliy paralimpiya qo'mitasi\nЎзбекистон миллий жамоаси Тошкентдаги «Пахтакор» стадионида кечган ўртоқлик учрашувида Эрон миллий жамоасига мағлуб бўлди.\nУшбу баҳсда миллий жамоамиз бош мураббийи Вадим Абрамов 2020 йил ҳисобидан илк марта легионерлар хизматидан фойдаланди.\nУчрашувда ҳисобни 43-дақиқада форсларнинг етакчи ҳужумчиси Сардор Озмун очди. «Зенит» форвардининг кучли зарбаси олдида Элдор Суюнов ожиз қолди – 0:1.\nИккинчи бўлимни ҳам ҳужумкор бошлаган эронлик футболчилар 51-дақиқада пенальти тепиш имкониятига эга бўлишди. 11 метрлик нуқтага яқинлашган Меҳди Тореми Суюнов дарвозасини осонлик билан ишғол этди – 0:2.\nУшбу голдан кейинги ҳужум вакилларимизга омад келтирди. Санжар Қодирқуловнинг жарима майдони чизиғи устидан етказган узатмасини Элдор Шомуродов қийин вазиятда бўлишига қарамай, меҳмонлар дарвозасининг узоқ бурчагини аниқ нишонга ола билди – 1:2. Бу Элдорнинг 2020 йилда миллий жамоа сафидаги биринчи ўйини ва дастлабки голи бўлди.\nЭътиборлиси, Шомуродов бу голи билан нохуш анъанага чек қўйди – Ўзбекистон миллий жамоаси ўз тарихида илк марта Тошкентда Эрон дарвозасига гол урди.\nШу тариқа, иккинчи нохуш анъанага чек қўйиш бу сафар ҳам насиб қилмади – Ўзбекистон бу сафар ҳам Тошкентда Эронга мағлуб бўлди. Форслар кетма-кет тўртинчи ўйинда Ўзбекистондан ғалаба билан қайтишди.\nХалқаро ўртоқлик учрашуви. 8 октябрь\nЎЗБЕКИСТОН – ЭРОН – 1:2\nБош ҳакам: Жасур Мухторов (Ўзбекистон)\nГоллар: Элдор Шомуродов 53 – Сардор Озмун 43, Меҳди Тореми 51 (пен.)\nЎзбекистон: Элдор Суюнов, Рустам Ашурматов (Игорь Голбан, 57), Ислом Қобилов, Ҳожиакбар Алижонов (Мурод Холмуҳаммедов, 46), Фаррух Сайфиев, Лутфулла Тўраев (Икром Алибоев, 57), Санжар Қодирқулов, Аброр Исмоилов (Отабек Шукуров, 57), Жасур Яхшибоев (Ҳожимат Эркинов, 46), Жалолиддин Машарипов, Элдор Шомуродов (Игорь Сергеев, 77).\nЭрон: 12.Пайом Ниёзманд, 2.Содиқ Муҳаррами, 3.Эҳсон Хожисафи (Умид Нурафкон, 63), 4.Шожаи Халилзода, 5.Милод Муҳаммади, 6.Аҳмад Нуруллоҳи, 9.Меҳди Тореми, 11.Воҳид Амири (Али Карими, 63), 13.Ҳусайн Канонизодагон, 17.Али Гулизода (Саман Ғоддос, 75), 20.Сардор Озмун (Меҳди Ғоеди, 75).